Naslovna/Privreda/Rast industrijske proizvodnje BiH u novembru od 2,6 odsto\nSARAJEVO – Ukupna desezonirana industrijska proizvodnja u BiH u novembru, u odnosu na oktobar, bilježi rast od 2,6 odsto, objavila je Agencija za statistiku BiH.\nU novembru ove, u poređenju sa istim mjesecom prošle godine, kalendarski prilagođena industrijska proizvodnja u BiH bilježi pad od 4,9 odsto.\nProizvodnja trajnih proizvoda za široku potrošnju u novembru veća je za 13,2 odsto u odnosu na oktobar, energije za 11,8 odsto, kapitalnih proizvoda za 2,1 odsto, netrajnih proizvoda za široku potrošnju za 0,4 odsto, dok je proizvodnja intermedijarnih proizvoda manja za 0,5 odsto.\nU novembru ove, u odnosu na isti mjesec lani, proizvodnja netrajnih proizvoda za široku potrošnju veća je za 2,1 odsto, dok je proizvodnja trajnih proizvoda za široku potrošnju manja za 2,4 odsto, energije manja za tri odsto, intermedijarnih proizvoda za 8,2 odsto, a proizvodnja kapitalnih proizvoda za 11,5 odsto.\nBiH Manja proizvodnja Sarajevo\nLild je “mala maca”: Ruski trgovački lanac zatvorio market nakon 5 dana od otvaranja\nĐokić: Vjetroelektrana “Grebak” 2021. na mreži\nPoljoprivredna proizvodnja u Srpskoj “teška” 1,7 milijardi KM


Sastanak o referendumu kod predsjednika Republike Srpske – Zvornik Danas\nNaslovna/naslovna/Sastanak o referendumu kod predsjednika Republike Srpske\nU Banjaluci će danas biti održan sastanak predsjednika Republike Srpske Milorada Dodika i predstavnika vlasti Srpske, predsjednika parlamentarnih stranaka u parlamentu BiH iz Republike Srpske, te predstavnika Srpske u institucijama BiH.\nSastanak se održava na inicijativu predsjednika Republike Srpske Milorada Dodika, povodom dogovora o daljem preduzimanju mjera u vezi sa stavovima iz izjave potpisane 29. novembra 2015. godine.\nZvaničnici iz Republike Srpske saglasili su u zajedničkoj izjavi potpisanoj 29. novembra prošle godine da Narodna skupština donese odluku i raspiše referendum na kome bi narod odlučio da li prihvata odluku Ustavnog suda BiH o ukidanju Dana Republike 9. januara.\n“Republika Srpska nastaviće da slavi Dan Republike 9. januar u skladu sa Zakonom o praznicima Srpske, koji u sebi ne sadrži elemente diskriminacije, ne ugrožava nacionalni i vjerski identitet i ravnopravnost ni jednog od tri konstitutivna naroda, i u potpunosti odgovara univerzalnim vrijednostima i evropskim tekovinama”, navodi se u zajedničkom izjavi.\nIzjavu su potpisali Dodik, predsjednik Narodne skupštine Nedeljko Čubrilović, predsjednik Vlade Srpske Željka Cvijanović, član Predsjedništva BiH iz Srpske Mladen Ivanić, zamjenik predsjedavajućeg Savjeta ministara BiH Mirko Šarović, predsjedavajući Doma naroda u parlamentu BiH Ognjen Tadić, te lideri SDS-a Mladen Bosić, PDP-a Branislav Borenović, DNS-a Marko Pavić, SP-a Petar Đokić i NDP-a Dragan Čavić.\nOdluka Ustavnog suda BiH od 26. novembra kojom se pojedine odredbe Zakona o praznicima Republike Srpske proglašavaju neusklađenim sa Ustavom BiH, kako se navodi, neprihvatljiv je politički akt čiji je cilj negacija legaliteta i legitimiteta Srpske i ustavnopravnog poretka BiH ustanovljenog Dejtonskim sporazumom i kao takva se ne može primijeniti i traži se poništavanje te odluke.\n“Odluka je donesena uticajem međunarodnih sudija, što potvrđuje da Ustavni sud nije samostalan i nezavisan, te odbijamo bilo kakvo miješanje međunarodnih sudija u proces donošenja odluka suda, kao i pritiske međunarodnih predstavnika da se ovakva odluka implementira”, ističe se u izjavi.\nOvom izjavom daje se podrška Deklaraciji parlamenta Srpske od 17. aprila povodom zahtjeva za ocjenu ustavnosti zakona o praznicima Srpske pred Ustavnim sudom BiH.\n“Odluka Ustavnog suda od 26. novembra je u funkciji revizije istorijskih događaja, usljed kojih je nastala Republika Srpska 9. januara 1992. godine, što je apsolutno neprihvatljivo”, navodi se u izjavi.\nOvim dokumentom poziva se Narodna skupština Srpske da i ubuduće odbaci sve odluke Ustavnog suda BiH, donesene preglasavanjem, koje budu zadirale u statusna pitanja Srpske.\nPotpisnici izjave zatražili su tada od Parlamentarne skupštine BiH da u roku od 120 dana usvoji zakon o Ustavnom sudu BiH koji bi podrazumijevao donošenje odluka sa učešćem najmanje jednog sudije iz svih konstitutivnih naroda i oba entiteta, te da po tom zakonu u Ustavnom sudu ne bude stranih sudija.\nIstakli su da će, ukoliko se u roku od četiri mjeseca ne usvoji novi zakon o Ustavnom sudu BiH, političke partije u tom roku donijeti odluku da li će učestvovati u daljem radu zajedničkih institucija BiH i o tome potpisati zajedničku izjavu.\nPočetak današnjeg sastanka zakazan je za 14.00 časova u Palati Republike, saopšteno je iz kabineta predsjednika Republike Srpske.\npredsjednik rs referendum\nU Srpskoj još 38 zaraženih virusom korona, prijavljen i jedan smrtni slučaj\n“Nije mi problem nazvati Dodika“\nPatrijarh Irinej osveštao manastir Osovicu


Rusija će produžiti moratorijum na bombradovanje Alepa\nRusija će produžiti moratorijum na vazdušne napade ruske i sirijske avijacije na ciljeve u Alepu na deveti dan, saopštila je ruska vojska, ali su posmatrači i civina odbrana naveli da je grad ipak bio pod udarima proteklih dana.\nPortparol Ministarstva odbrane Rusije, general major Igor Konašenkov je rekao da ruski i sirijski avioni od prošlog utorka nijesu čak ni prilazili, a kamo li bomabradovali ovaj devastirani sirijski grad, od kada je Moskva suspendovala vazdušne udare.\nNačelnik glavnog operacionog odsjeka Generalštaba ruske vojske Sergej Rudskoj posebno je takođe obajvio da je moratorijum na vazdušne udare produžen.\nKako je rekao ruski i sirijski avioni nastaviće da budu na udaljnosti od oko 10 kilometra od Alepa.\nTakođe je naglasio da humanitarni koridori ostaju otvoreni za evakuaciju civila i boraca iz tog sirijskog grada.\nMeđutim Sirijska opservatorija za ljudska parava kaže da su se napadi nastavili od kada je zatišje u borbama okončano u subotu, i da su napadi fokusirani na velike linije fronta, uključujući i jugozapad grada.\nIpak posmatrači navode da u proteklom periodu nije bilo smrti civila.\nIbrahim Abu al Latih iz Civilne zaštite na istoku Alepa kaže da su vazdušni udari i granatiranje pogađali pobunjenički dio grada u blizini linije fronta protekle sedmice.\nU utorak su, prema navodima Opservatorije, vazdušni udari stigli sa zapadne strane izvan grada.


Koreja i Balkan\nDruštvo maj 31 2018\tveličina teksta\tSmanji veličinu teksta Povećaj veličinu teksta\nBio je oktobar 1989. godine. Učesnici jednonedeljnog seminara o istoriji i razvoju Južne Koreje, nas tridesetak iz isto tolikog broja zemalja, popunjavali smo upitnik domaćina - Vlade Južne Koreje.\nJedno od pitanja glasilo je: " Šta bi Vas najviše radovalo u daljem razvoju Južne Koreje ?". Najveći broj nas - to smo saznali kasnije - odgovorio je: " Kada bi Južna i Severna Koreja potpisale trajni mir i time trasirali nesmetan put u budućnost narodu u obe zemlje".\nBilo je to u vreme kada je u Severnoj Koreji još na vlasti bio Kim Il Sung, tvorac te države, i kada su na liniji primirja - u Panmundžonu, selu na granici dve države - bili česti granični incidenti i uvek moglo da dođe do reprize krvavog korejskog rata iz pedesetih godina.\nSada je u Severnoj Koreji na vlasti unuk "oca" ove države, mlađani Kim Džon Un, koji se školovao na Zapadu, ali je poslednjih godina zadavao muke južnoj braći, Americi i Japanu, ali i saveznicima Kini i Rusiji, svojim testiranjem raketnih projektila, koji su mogli da ponesu i nuklearno oružje i dosegnu - kako je tvrdio - i Sjedinjene Američke Države. Sve to uz ratoborne izjave i veliku političku pompu i ceremonijal. Istovremeno, kontroverzni američki predsednik Tramp, svojim tvitovima i izjavama, obaveštavao je svet da je na njegovom stolu nekoliko opcija, kojima bi smiro ratobornog lidera azijske zemlje.\nSada vidimo da je severokorejski lider promenio kurs za 180 stepeni, prvi put je predsednik iz Pjogjanga prekoračio granicu na 38. paraleli, stisnuo ruku južnom kolegi - bratu po krvi i jeziku, i dogovorio se da i formalno okončaju rat od pre pedeset godina i izvrše denuklearizaciju poluostrva. To je pozdravio ceo svet, uz dozu uzdržanosti da li će se i kako sve to sprovesti u delo: i ranije je bilo sličnih dogovora, koji se nisu ispoštovali i sproveli u delo. Tako smo mi , učesnici seminara u Seulu daleke 1989., dočekali - bar mi koji smo još živi - da se naše želje, a verujem i želje svih pametnih Korejaca sa obe strasne, počnu ispunjavati.\nOvo pišem iz tazloga što je i Balkan poluostrvo, iako dosta veće i sa više država, koje su kao rogovi u vreći i uvek u nekim problemima. Neke, kao Bugarska, Rumunija i Grčka, potražile su spas u Evropskoj Uniji, što im je u mnogočemu pomoglo, ali i nije oslobodilo od nekih nevolja koje su se duboko zasekle u tla tih država.\nDa li će i balkanske zemlje slediti put Severne i Južne Koreje prema trajnijem pomirenju ili će čekati i one narednih pola veka ili nekolikko decenija da se iskreno pomire, reše svoje međusobne probleme, izvine jedne drugima za zla - ako su naneta - i da uđu u evropsku porodicu koja se zove EU?\nKako stvari sada stoje, neka vrsta balkanske reprize predstave na Korejskom poulostrvu teško da je na vidiku. Odnose među državama opterećuju mnogi nerešeni problemi, podsećanja na krvave ratove, uz nastojanja velikih sila da ih privuku na svoju stranu.\nSrbija je opterećena problemom Kosova, ali istovremeno odnosima sa Hrvatskom. Moglo bi se reći da su te dve države izvesne kopije dve Koreje, jer su one bitan stožer mira u ovom regionu i zemlje sa najdužom tradicijom i snagom od republika bivše Jugoslavije koja se nepotrebno i raspala u krvavim ratovima, a bila je neka preteča - po ustrojstvu i odnosima - sadašnjoj Evropskoj Uniji.\nAko je jedan tako rigidan režim, kakav je severnokorejski, našao snage da okrene novu stranicu i da "druga nastane sudija ", onda bi bila sramota da na ovom Balkanu, na obali Mediterana i u značajonom delu Evrope , ne nađu snage i naprave korejsku reprizu.\nFrancuzi i Nemci, koji su krvavo ratovali u oba svetska rata, našli su zajedničke jezik odmah nakon završetka tih krvoprolića i sukoba, izgladile svoje odnose, priznale svoje greške i pružile jedna drugoj ruku. Odatle je nastala i sadašnja Evropska Unija.\nNe znači da su se Nemci i Francuzi naprasno zavoleli i da se i danas vole, ali im realnosti života i potreba da žive u miru i prosperitetu nalažu da se tako ponašaju. Ne vole se ni Flamanci i Valonci u Belgiji, pa je tamo sedište Evropske Unije. Ne vole se ni kantoni u Švajcartskoj, Katalonci , Baski i Španci na Pirinejskom pouostvru, pa istrajavaju. Ne vole se ni Srbi i Albanci, ni Srbi i Hrvati, ali mogu da se poštuju i shvate da bez mira i osolobađanja od naslaga prošlosti, kroz međusobni kompromis, jedino mogu naći svoj mir i prosperitet.\nSpecijalno za Politiku i Balkan In - Miloje Popović Kavaja, književnik i publicista\nkoreja\t balkan\t jugoslavija\t srbija\t mir\t eu\t miloje popovic kavaja\nLekoviti cimet... Cimet, jedan od najstarijih začina na svetu. Uz prijatan miris, cimet ima još mnogo pozitivnih strana. Miris cimeta ili njegov ukus u ustima pomaže bo...\nViše iz ove kategorije « Neobuzdano korišćenje pametnih telefona\tDanašnji svet je samo nastavak ranijih svetova »\nNa Ginekološko - akušerskom odeljenju novopazarske Opšte bolnice, posle duže pauze uslovljene pandemijom Covid19, ponovo…


Huskić: Pozitivni pomaci, ali BiH potrebna ekonomska vizija\nFabrika obuće u Derventi, oktobar 2017.\nAdnan Huskić, politički analitičar iz Sarajeva, za ‘Zašto?’ objašnjava zbog čega stalni politički problemi i blokirane ekonomske reforme nisu spriječili rast izvoza iz BiH od 16 posto u prošloj godini.\nSve zavisi od toga na koji način posmatramo situaciju.\nAko uzmemo u obzir jedan vremenski period od godinu dana, posmatramo svu tu političku krizu koja se dešava, i na toj razini uporedimo sa određenim ekonomskim podacima – postoji uistinu određena diskrepancija koju je teško objasniti.\nMeđutim, ako posmatramo stvari dugoročnije, tačnije, ukoliko gledamo u činjenicu da je BiH društvo čije su startne pozicije, nas kao države koja se nalazi u dubokoj ekonomskoj dubiozi, takve da je za napredak ove države u jednom srednjem i dugoročnom periodu potrebna ne samo jedna prihvatljiva politička klima, već naprosto vlast sa vizijom.\nOvim tempom kojim se stvari trenutno dešavaju, imajući u vidu i sve one demografske probleme sa kojima se mi suočavamo, dakle, ne samo ovaj sad već prenaglašeni problem o kojem se jako puno govori, a to je odlazak mladih, odlazak produktivnog dijela populacije van BiH, već jednako tako i opšte starenje populacije, onda ti podaci govore da se BiH ovim tempom neće uspjeti ophrvati jednom generalno negativnom trendu.\nOno što bi nama trebalo, i zato jer je situacija, i pored toga što postoje određeni pozitivni pomaci, iznimno dramatična, jeste politika sa vizijom, manjak političkih sukoba, jedan jasan cilj i pravac kojim idemo.\nSve ono što je potrebno da bi se ovdje stvorila klima za jedan mnogo snažniji ekonomski iskorak - što mi u ovom momentu, sa ovakvim političkim elitama i ovakvom političkom klimom nažalost nemamo.\nAko ćemo posmatrati mandat jedne vlade u BiH, četverogodišnji, uporediti podatke – da, ima ekonomskog napretka, da, određeni parametri su bolji.\nMeđutim, ukoliko to stavimo u kontekst onoga šta je u ovoj državi, s obzirom na njenu situaciju i poziciju, a mi smo još uvijek najsiromašnija država u Evropi, još uvijek imamo veliki odliv populacije iz BiH, još uvijek imamo loše demografske statistike, onda se shvati da ustvari to što se čini, iako trenutno predstavlja pozitivan trend, naprosto nije dovoljno i da će u konačnici teško moći doprinijeti tome da se BiH stabilizuje, i kao politička cjelina i kao ekonomska cjelina.


Tanjug 13. aprila 2021. 16:35\nMOSKVA – Proizvodnja ruske vakcine protiv korona virusa Sputnjik V uskoro će biti organizovana u Srbiji i Iranu, a u fabrici Adiene Farma & Biotek u Italiji za nekoliko meseci, izjavio je danas Kiril Dmitrijev, izvršni direktor Ruskog fonda za direktna ulaganja (RDIF).\n„Ruska vakcina se već proizvodi u Belorusiji i Kazahstanu. Uskoro počinje proizvodnja u Srbiji i Iranu. Potpisujemo partnerstva s više zemalja i kompanija. Osim toga, očekujte da će proizvodnja vakcina biti organizovana u italijanskoj fabrici Adiene Farma & Biotek za nekoliko meseci“, rekao je Dmitrijev, preneo je TAS S.


Blater prodavao TV prava ispod cene? - BIZlife\nNekadašnji savetnik u Svetskoj fudbalskoj federaciji (Fifa) Mark Pitt optužio je danas predsednika te organizacije Seppa Blattera da je ispod cene prodavao televizijska prava za svetska prvenstva Jacku Warneru.\nPitt, švajcarski profesor krivičnog prava, rekao je da bi Blatter trebalo da zbog toga bude pod krivičnom istragom.\nŠvajcarski emiter SRF objavio je da je Blatter 2005. u ime Fife potpisao ugovor s Karipskom fudbalskom unijom, na čijem je čelu bio Warner, vredan 600.000 dolara, za pravo prenosa utakmica mundijala 2010. i 2014. godine.\nWarner je navodno ta prava preko porodične kompanije preprodao za 20 miliona dolara.\nWarner, koji je u SAD optužen za korupciju, tvrdio je da je obezbedio jeftina televizijska prava kako bi pomogao Blatteru da dobije na izborima za predsednika Fife.\nSeksizam ili ne: Advokatica javno prozvala kolegu zbog poruke na LinkedIn-u


"Na jesen sledeće godine od Novog Sada do Beograda putovaće se 27 minuta"\nNaši ciljevi su da sledeće godine na jesen do Novog Sada putujemo za 27 minuta bez stajanja\nNa jesen sledeće godine od Beograda do Novog Sada putovaće se 27 minuta, rekla je potpredsednica Vlade Srbije i ministarka građevinarstva, saobraćaja i infrastrukture Zorana Mihajlović, koja je danas obišla gradilište izgradnje železničkog vijadukta u okviru projekta modernizacije brze pruge Beograd-Budimpešta.\n"Naši ciljevi su da sledeće godine na jesen do Novog Sada putujemo za 27 minuta bez stajanja, da započnemo što pre radove na trećoj deonici od Novog Sada do Subotice, kao i da do 2025. imamo završenu deonicu od Beograda do Niša", kaže Mihajlović.\nKako je saopštio njen Kabinet, Mihajlović je navela da je Srbija tranzitna zemlja i da ćemo završetkom železničkog Koridora 10 postatio nezaobilazna ruta, jer smo za 300 kilometara kraći od Koridora 4 koji prolazi kroz Rumuniju i Bugarsku.\nDodala je da Koridor 10 znači povezivanje regiona sa jugom i Evropom i istakla da će sledeće godine početi radovi na izgradnji brze pruge od Beograda do Niša.\n"Pored toga, započinjemo razgovore sa evropskim partnerima za brzu prugu od Niša do Preševa, radiće se i nastavak rekonstrukcije barske pruge, u koju se nije ulagalo od njene izgradnje. Radimo sa najboljim svetskim kompanijama i ulažemo ogroman novac u infrastrukturu", rekla je Mihajlović.\nDirektor "Infrastruktura železnice Srbije" Nebojša Šurlan kaže da se na ovoj deonici trenutno izvode radovi na tunelu i vijaduktu Čortanovci, te da je stepen realizacije 92 odsto.\n"Kao investitor zadovoljni smo napretkom, u dnevnoj smo komunikaciji i sve rešavamo zajedno. Ubeđen sam da ćemo radove završiti u ugovorenom roku", rekao je Šurlan.\nMansurbek Sultanov, direktor ogranka "Ruskih železnica" u Srbiji, koji izvode radove, zahvalio je na poverenju koje je ukazano ovoj kompaniji i rekao da su ponosni što mogu da učestvuju u velikim projektima i važnom koraku napred u istoriji Srbije.\n"Ovaj projekat je značajan ne samo za Srbiju, već i za Balkan i Evropu. Zapravo, reč je o integrisanju srpskih železnica u panevropski koridor. Napravili smo lepu saradnju srpskih i ruskih firmi. Radi se i dispečerkski centar i zajedno ćemo rekonstruisati i barsku prugu", rekao je Sultanov.\nizvor: Tanjug, agencije, foto: Krivec Ales, Pexels\nap vojvodina brza pruga čortanovci fruška gora Novi Sad putovanja srbija voz


“Mladi istraživači Srbije” obeležili Međunarodni dan mladih u volonterskom kampu “Bašta može svašta”\nVolonterski servis Srbije “Mladi istraživači Srbije” (MIS) obeležili su Međunarodni dan mladih, 12. avgust, u volonterskom kampu “Bašta može svašta”, u kom se proizvodi organsko voće i povrće namenjeno mališanima obolelim od raka koji borave u NURDOR roditeljskim kućama, i na taj način su svoje tradicionalne volonterske aktivnosti u prirodi povezali sa ovogodišnjom temom Međunarodnog dana mladih – uloga mladih u inovacijama u proizvodnji hrane za zdravlje ljudi i planete.\n“Kroz ovaj kamp u kom MIS sarađuje s udruženjem ‘Bašta može svašta’ želimo da promovišemo volontiranje i zdrav život, ali i uključivanje u život lokalne zajednice. U vreme kada na globalnom nivou shvatamo da postoji znak jednakosti između zdrave životne sredine i našeg sopstvenog zdravlja, važno je da mladi izađu napolje, povežu se s prirodom, i doprinose i drugima i životnoj sredini, jer je upravo zajedništvo najbolji način da učinimo svet boljim mestom”, kaže koordinatorka volonterskih programa u “Mladim istraživačima Srbije” Marija Perić.\nU okviru proslave, predstavljen je i rad lokalne neformalne grupe žena koje se bave starim zanatima, a organizovane su i radionice slikanja i igara učiteljica i đaka OŠ “Milovan Glišić” iz Valjevske Kamenice.\n“Kada pogledate ove mlade ljude na ovom kampu i kad vidite čemu su se oni posvetili, osećate sreću i ushićenje jer postoji neko ko će nastaviti da svojim znanjem unapređuje svoju zemlju i svoje ljude, da širi ono pozitivno i ostavi iza sebe nešto što nova pokolenja treba da nauče”, rekla je u obilasku kampa pomoćnica ministra omladine i sporta za sektor omladine, Snežana Žugić.\nOna je podsetila da su ove godine povećana sredstva u budžetu za inicijative omladine i izrazila nadu da će se taj trend nastaviti i sledeće godine.\n“Zadovoljni smo što vidimo da uložena sredstva imaju rezultate i ovom prilikom želim da pozovem mlade da budu maštovitiji, da dobro razmišljaju, da dolaze do novih ideja kako bi konkurisali i napravili pomak napred u razvoju našeg društva”, dodala je ona.\nMeđunarodni dan mladih obeležava se u okviru Nacionalnog programa volontiranja mladih “Mladi su zakon 2021“ koji sprovode “Mladi istraživači Srbije” zajedno sa partnerima – Pokretom gorana Vojvodine iz Sremskih Karlovaca, TIM42 iz Leskovca, GM Optimist iz Gornjeg Milanovca i Centrom za građansko delovanje iz Obrenovca, uz podršku Ministarstva omladine i sporta Republike Srbije.\nLetnji volonterski kampovi “Mladih istraživača Srbije” su i dalje otvoreni, a više informacija o kampovima i načinu prijave zainteresovani mogu pronaći na sajtovima mis.org.rs i kampovi.mis.org.rs.


Gradonačelnica krši slobodu medija – Semendria\n04. oktobar 2013. DRUŠTVO – Izvor: Agencija Beta – UNS je protestovao zbog izjave gradonačelnice Smedereva Jasne Avramović da će “tužiti sve medije koji su pisali o epidemiji u ovom gradu”.\nJasna Avramović izjavila je da će tužiti sve novinare koji su pisali da se neuobičajeno mnogo gradjana 9. i 10. septembra javilo za medicinsku pomoć u Bolnicu, Dom zdravlja i Dečji dispanzer u vreme održavanja manifestacije Smederevska jesen.\nUNS je naveo da je postupak Jasne Avramović “klasičan primer pokušaja nosioca javne funkcije da na novinare prevali odgovornost koja je objektivno u nadležnosti vlasti Smedereva. Tako shvaćen odnos vlasti i medija je karakterističan za nosioce javnih funkcija koji naopako tumače pojam javnog interesa”.\nPrema UNS-u, izjava gradonačelnice Smedereva nedvosmisleno predstavlja pritisak na slobodu medija.\nUNS je naglasio da je dužnost novinara, propisana Kodeksom novinara Srbije, da od nosilaca javnih funkcija kontinuirano traže odgovore na pitanja od interesa za javnost, a stanje zdravlja gradjana to svakako jeste.\nUdruženje je podsetilo gradonačelnicu Avramović da po Zakonu o javnom informisanju “novinar nije dužan da otkrije podatke u vezi sa izvorom informacije, osim ako se podaci odnose na krivično delo, odnosno učinioca krivičnog dela za koje je zaprećena kazna zatvora od najmanje pet godina”.\n« Agencija za bezbednost saobraćaja i sa predstavnicima biciklističkih saveza\nLekari: Trovanja u Smederevu je ipak bilo »


Karađorđevići sahranjeni na Oplencu (VIDEO) – Nadlanu.com\nObjavljeno 26. maja 2013. / 18:13:33\nSveru liturgiju služio je patrijarh SPC Irinej sa sveštenstvom, u prisustvu državnog vrha Srbije, članova porodice Karađorjdević, predstavnika kraljevskih porodica iz Evrope, diplomatskog kora, verskih zajednica i drugih zvanica.\nPredsednik Nikolić, premijer Ivica Dačić, predsednik RS Milorad Dodik i princ Aleksandar karađorđević položili su vence na kovčeg sa posmrtnim ostacima kralja Petra Drugog Karađorđevića.\nKovčeg sa njegovim posmrtnim ostacima u porodičnu grobnicu uneli su pripadnici Garde Vojske Srbije, dok su kovčege ostalih članova porodice Karađorđević uneli članovi Udruženja Kraljevina Srbija.\nNikolić: Korak ka jedinstvu\n“Srpski narod ne sme više sebi da dozvoli podele i nepravdu”, poručio je, obraćajući se zvanicama i građanima, predsednik Nikolić.\nOn je istakao da istovremeno danas činimo još jedan korak ka jedinstvu, kako bismo krenuli putem velikih naroda, za kojima ni u čemu ne smemo da zaostajemo.\nPredsednik Srbije je konstatovao da je istorija srpskog naroda, osim slavnim herojskim delima, patriotizmom, borbom za pravdu i istinu, obeležena i unutrašnjim podelama i sukobima.\n“Kod nas su podele i zavade česta pojava, čak i među braćom i sestrama, ponekad i ni oko čega. Jedan od sukoba nastao je tokom Drugog svetskog rata i imao je tragičan epilog, čije posledice osećamo i danas. Mržnja između dva srpska pokreta, četničkog i partizanskog, koji su proglasili iste ili vrlo slične ciljeve, dovela je do bratoubilačke ostrašćenosti i ogromnih ljudskih žrtava”, podsetio je Nikolić.\nZavade i progoni nastavljeni su, podsetio je Nikolić, i po završetku Drugog svetskog rata, i mnogi građani su u miru doživeli tragičnu sudbinu: neki su streljani bez suđenja, za neke je suđenje služilo samo da bi se izrekla unapred pripremljena presuda.\n“Te patnje je, na ovaj ili onaj način, u većoj ili manjoj meri, doživela svaka naša porodica, pa i porodica borca za slobodu i oca moderne Srbije: velikog vožda Karađorđa Petrovića. Sudbina samog Karađorđa, njegovih potomaka i porodice, predstavlja sublimaciju svih naših podela, nepravdi i nesreća”, naglasio je Nikolić.\nOn je istakao da se narod koji je ujedinjen ne može nazvati malim, a sa poslednjim Karađorđevićem, donetim iz tuđe zemlje u kovčegu, u Srbiju se vraća pomirenje.\n“Moja dužnost, kao predsednika svih građana, bez obzira na bilo kakvu, pa i političku podelu, jeste da učinim sve i doprinesem konačnom pomirenju i jedinstvu našeg naroda. Dao sam i sopstveni primer”, ukazao je Nikolić i zapitao:\n“Da li ste i vi spremni da učinite sve da prestanu sukobi i podele u Srbiji”?\nPatrijarh: Ispravljena istorijska nepravda\nPatrijarh srpski Irinej rekao je da je ispravljena velika istorijska nepravda.\n“Ljudski je grešiti, ali i shvatiti da se greši i pokajati se”, naglasio je patrijarh, ističući da su to dobro shvatili predstavnici sadašnje vlasti u Srbiji i ispravili nepravdu prethodne vlasti.\nOn je podsetio da je četvoro članova porodice Karađorđević preživelo okupaciju i da su bili prinuđeni da napuste otadžbinu i žive u izgnanstvu, oskudici, nezasluženom poniženju… Ipak, najveća nevolja koja ih je snašla je, kako je rekao, to što su bili lišeni svih prava i prava povratka u zemlju, koju su svojom krvlju gradili.\n“Sada mogu da počivaju u svojoj zemlji u crkvi Svetog Đorđa zajedno sa članovim svoje porodice”, rekao je patrijarh.\nPatrijarh je u jednom trenutku princa Aleksandra nazvao “kraljem prestolonaslednikom”, što je deo građana dočekao ovacijama i povicima “Tako je”.\nAleksandar II Karađorđević: Veliki, tužan i svečan dan\nPrinc Aleksandar Drugi Karađorđević izjavio je da je ovo veliki, tužan, ali i svečan dan i istorijski trenutak za porodicu Karađorđević, ali i za ceo srpski narod i Srbiju.\n“Okupili smo se danas da odamo poslednju poštu i ispratimo kralja Petra Drugog, kraljicu Aleksandru, kraljicu Mariju i kraljevića Andreja, čija je sudbina kroz istoriju bila tesno povezana sa sudbinom celog naroda, ali i sa nastankom moderne srpske države”, rekao je princ Aleksandar.\nPrema njegovim rečima, njihovi životi su odraz onoga što se u to vreme događalo njihovom narodu i otadžbini. On je u obraćanju ispred crkve Svetog Đorđa na Oplencu ocenio da je predugo trajalo njihovo lutanje i izgnanstvo i dodao da su živeli i umirali na različitim stranama sveta.\nDačić: Ideologija je mnogo, Srbija je jedna\nPredsednik Vlade Srbije Ivica Dačić apelovao je na nacionalno jedinstvo i pomirenje.\n“Ovim je zalepljen poslednji deo mozaika koji govori o istoriji našeg naroda i države. Prošlost se ne može izmeniti, ali greške se danas ispravljaju. Zato je važno da srpski narod u budućnosti bude jedinstven, da ne pravi greške”, rekao je premijer, obraćajući se građanima ispred zadužbine porodice Karađorđević.\n“Ideologija je mnogo, a Srbija je jedna”, podsetio je Dačić\nTokom njegovog govora, okupljeni građani su mu zviždali.\nSahrani su prisustvovali…\nSahrani su prisustvovali i predsednik Generalne skupštine UN Vuk jeremić, ministri u Vladi Srbije Slavica Đukić Dejanović i Velimir Ilić, generalni sekretar Vlade Veljko Odalović, kralj Jordana Abdulah Drugi, emir od Kuvajta, izaslanik japanskog cara, načelnik generalštaba general-potpukovnik Ljubiša Diković, reditelj Emir Kusturica, akademik Matija Bećković, književnik i lider SPO Vuk Drašković.\nPosmrtni ostai stigli u subotu na Oplenac\nPosmrtni ostaci Kralja Petra Drugog Karađorđevića, kraljice Marije, kraljice Aleksandre i kraljevića Andreja stigli su u subotu u crkvu Svetog Đorđa na Oplencu, a prethodno su iz kapele na Dedinju bili preneti u beogradsku Sabornu crkvu, gde su im mnogobrojni građani odali počast. U kripti crkve svetog Đorđa, gde su danas sahranjena četiri člana porodice Karađorđević počivaju i kraljevi Petar Prvi Karađorđević i Aleksandar Prvi Karađorđević, knez Pavle, knez Aleksandar i rodonačelnik dinastije i vožd Prvog srpskog ustanka Karađorđe Petrović.\nkralj petar II karađorđevićOplenac\nAutobus fudbalera Novog Pazara kamenovan u Vrbasu\nŠapić: "Koliko puta treba da ponovim da nisam gej!" (FOTO)


U Domu Narodne skupštine Srbije 17. oktobra održan je 30. sastanak Odbora za pravna i politička pitanja Parlamentarne skupštine Crnomorske ekonomske saradnje (PS CES). Sastanak je otvorio predsednik Odbora za pravna i politička pitanja Aleksej Šiškov, a goste je pozdravio šef Stalne delegacije Narodne skupštine Srbije u PS CES Aleksandar Vlahović.\nJedna od tema ovog sastanka bile su globalne klimatske promene i posledice koje imaju po države članice CES. Izveštaj o tome podneo je član Odbora, rumunski poslanik Mirča Čapraga, koji je istakao da je ovo jedan od najvećih izazova savremenog sveta i da se sve zemlje suočavaju sa klimatskim promenama i povećanim zagađenjem, kao i sa njihovim posledicama po zdravlje ljudi, ekonomiju, pa i funkcionisanje država.\nČlanovi Odbora usvojili su preporuke u kojima se ukazuje na neophodnost da države članice ove organizacije dogovore pravila i suoče se sa mogućim ozbiljnim posledicama klimatskih promena, kao i da obezbede kvalitetnu razmenu podataka iz ove oblasti.\nNa ovom sastanku razmotreni su izveštaji delegacija zemalja članica Crnomorske ekonomske saradnje o ulozi nacionalnih parlamenata u razvijanju odnosa sa Evropskom unijom. Član naše delegacije, Srđan Spasojević upoznao je članove Odbora sa ulogom koju ima Narodna skupština u oblasti evropskih integracija. Posebno je ukazao na važnu ulogu Odbora za evropske integracije i istakao da se intenzivno radi na usklađivanju domaćih propisa sa evropskom pravnom regulativom.Spasojević je predočio da je za punopravno članstvo Srbije u Evropskoj uniji neophodno uskladiti propise u 31 oblasti.\nPored toga, parlamentarci zemalja članica CES razmotrili su Nacrt deklaracije koja treba da bude usvojena povodom obeležavanja 15. godišnjice osnivanja PS CES, 26. februara 2008. godine. Učesnici sastanka ukazali su da bi ovaj dokument trebalo doraditi, u saradnji sa predstavnicima parlamenata zemalja članica i Stalnim odborom PS CES, i u njemu odrediti buduće pravce delovanja ove organizacije.


► Mihajlović: Podrška inicijativama čiji je cilj zapošljavanje žena sa sela\nFoto: Beta / MSGI Srbije\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović izjavila je danas da je zadovoljna zbog toga što se Pokrajinska vlada priključila inicijativi čiji je cilj upošljavanje najmanje 1.000 žena sa sela koje su i najugroženije u ekonomskom smislu.\n"Kroz ovu inicijativu do sada smo uposlili više od 600 žena. Na ovaj način ne samo da čuvamo naše vrednosti i nasleđe, koje ponosno pokazujemo svetu, već pomažemo ženama da se zaposle i ekonomski osnaže. I zato pozivam sve institucije da se pridruže akciji", rekla je Mihajlović, koja je zajedno sa predsednikom Pokrajinske vlade Igorom Mirovićem i izvršnom direktorkom NALED-a Violetom Jovanović prisustvovala otvaranju Vojvođanskog salona u zgradi Banovine u Novom Sadu.\nPodsetila je da je pre dve godine jedan od salona u Vladi Srbije uređen rukotvorinama koje izrađuju žene sa sela, članice Etno-mreže.\nMirović je rekao da se od velike koristi inicijative koja podstiču zapošljavanje žena i promoviše sve ono što žene stvaraju čuvajući kulturno nasleđe.\n"Ovom zajedničkom inicijativom pomažemo razvoj sela od Sombora do Pirota, a poklanjajuću ove rukotvorine stranim zvaničnicima dajemo im svojevrsni otisak duše sa ovih prostora", rekao je on.\nVioleta Jovanović je istakla je da se Vojvođanskim i Srpskim salonom, uređenim zlatovezima, ćilimima i tkaninama žena iz Srbije, šalje jasna poruka o značaju očuvanja nasleđa, multikulturalnosti, ali pre svega potrebe da se ekonomski osnaže žene sa sela.\n"Nadamo se da će se i druge institucije pridružiti i da će se ove rukotvorine naći u našim diplomatskim predstavništvima i u Novom Sadu kao evropskoj prestonici kulture", rekla je Jovanović.\nMihajlović: Srbija primer dobre prakse u svetu po primeni Akcionog plana za rodnu ravnopravnost\nSrbija jedna je od četiri zemlje u svetu koje su prepoznate kao primeri dobre prakse kada je u pitanju praćenje sprovođenja i analiza uticaja primene Nacionalne stategije za rodnu ravnopravnost...


Viber preuzeo Chatter Commerce za naprednije iskustvo mobilne kupovine\nMarko Crnjanski 21. 7. 2017.\nRakuten Viber, jedna od vodećih svetskih aplikacija za razmenu poruka, preuzela je startap Chatter Commerce, kompaniju koja je kreirala prvu tastaturu za mobilnu trgovinu na svetu - ShopChat. Ovaj poslovni potez je rezultat uspešnog četvoromesečnog probnog perioda 'Instant šoping' funkcije na Viberu za tržište SAD-a.\nStatistike su pokazale da je 30% Viberovih korisnika u SAD već koristilo ovu funkciju od njenog uvođenja u martu 2017. Kompanija Rakuten iz Japana (majka firma aplikacije Viber) prethodno je investirala u akcije Chatter Commerce-a tokom prvog kruga njegove dokapitalizacije, navodi se u saopštenju.\nViber ovim potezom nastoji da preduzme naredni veliki korak ka inovaciji u mobilnoj trgovini time što korisnicima pruža mogućnost da vrše kupovinu direktno unutar razgovora – dopisivanja. Instant Shopping je korisnicima Vibera predstavio iskustvo kupovine unutar samog razgovora direktno na mreži, zajedno sa ljudima sa kojima bi inače išli u nabavku. To im ujedno omogućava da pretražuju, proslede i popričaju o proizvodima koji ih interesuju, kao i da direktno komuniciraju sa svojim omiljenim brendovima.\nKupovinu započinjemo na našim pametnim telefonima\nTim pomenutog startapa, sačinjen je od sedam informatičkih inženjera baziranih u San Francisku, a koji će postati deo Viber tima. Generalni izvršni direktor i suosnivač ove kompanije, Zefrin Lasker, postaće globalni rukovodilac odeljenja za elektronsku trgovinu aplikacije Viber. Lasker će, u ovoj funkciji, kreirati globalnu mobilnu strategiju za elektronsku trgovinu, sa naglaskom na širenje na nova tržišta – kao i dalja tehnološka istraživanja i inovacije koje će dodatno obogatiti iskustvo korišćenja Vibera, dok je Lasker tom prilikom istakao:\nOsnovali smo Chatter Commerce sa željom da korisnicima omogućimo da urade mnogo više stvari unutar njihovih razgovora nego što im se to trenutno nudi na tržištu. Inovativna vizija aplikacije Rakuten Viber značajno prevazilazi manje optimizacije funkcija – na šta je danas inače usresređena većina aplikacija za razmenu poruka. Pravi cilj je, zapravo, da se uloga aplikacija za razmenu poruka značajno proširi, čime bi se stvorila velika razliku u svakodnevnim životima njenih korisnika.\nŠtaviše, generalni i izvršni direktor Rakutena, Đamel Agaua, istakao je da pomenuta investicija predstavlja novi korak u pohodu ka transformaciji Vibera u višedimenzionalnu platformu za komunikaciju. Kako on kaže, cilj je da se kreira dodatna vrednost i korist za stotine miliona Viberovih korisnika širom sveta, a da se pritom održi njeno funkcionisanje i korišćenje lakim i besprekornim. Prema njegovim rečima, tehnologija startapa iz Kalifornije aktivno se upotpunjuje u viziju kompanije, a da se tim Chatter Commerce-a savršeno uklapa u kulturu primene inovacija Vibera.\n3Lateral kupio parcelu u Novom Sadu vrednu €7,7 miliona evra – da li je na pomolu izgradnja njihovog kampusa?\n3Lateral kupio je plac u Novom Sadu od skoro 6.500 m2, a koji je plaćen više od 7,7 miliona evra. Znači li to da ova kompanija planira gradnju kampusa?\nMarko Crnjanski 9. 6. 2020.\nOvi momci su vicešampioni eEuro 2020 i profesionalni PES igrači u Srbiji\nVećina muške populacije je u školskim danima provodila vreme igrajući čuveni PES sa svojim drugarima. Još tada se znalo ko je glavni u kraju, ko ima talenta za ovu igru i ko 'puni mreže' protivnicima. Upravo taj 'PES talenat', Marko Roksić Roksa i Stefan Slavković Kepa podigli su na profesionalni nivo igranja ove igre, napravivši sjajne individualne i reprezentativne rezultate na svetskom nivou.\nMarko Crnjanski 18. 6. 2020.\nIndustrija video igara definitivno napreduje - kako na svetskoj tako i na domaćoj sceni. Ono što doprinosi njenoj ekspanziji je prisustvo raznih besplatnih 'subscription' ili 'premium game engine'-a, među kojima se najčešće nailazi na rešenja koja koriste C# ili C++. Ovo je moja priča kako sam sa prvog programskog jezika prešao na drugi.\nMiloš Ristić 1. 7. 2020.\nKompanija Payoneer upravo je potvrdila da su njihove Prepaid Mastercard kartice ponovo aktivne nakon što je prošle nedelje 'fintech' kompanija Wirecard, njihov provajder, proglasila bankrot.\nDevOps nije titula niti rola – već način razmišljanja i delovanja\nSrpski startap ekosistem vredan 502 miliona dolara – prema nivou investiranja u startape i dalje imamo najnižu ocenu\nBeogradska publika ove godine neće moći da poseti Heapcon, ali organizatori pripremaju novi projekat – Heapcon Lite


Ministarstva počela da delegiraju članove u mešovitu komisiju za nestale mališane. Roditelji partneri u istraživanju sudbine svoje dece PRVI članovi buduće mešovite vladine komisije koja će se baviti slučajevima nestalih beba već su delegirani, a predložilo ih je Ministarstvo zdravlja. U Udruženju “Za istinu i pravdu o bebama” očekuju da će i ostali resori imenovati svoje predstavnike posle godišnjih odmora i da će komisija startovati od jeseni. Na inicijativu >> Pročitaj celu vest na sajtu Večernje novosti << Udruženja, a u dogovoru sa Direktoratom policije, ministar unutrašnjih poslova i potpredsednik Vlade Nebojša Stefanović uputio je dva puta tokom jula zahtev Republičkom javnom tužilaštvu, kao i ministarstvima pravde i zdravlja, Ministarstvu za rad, zapošljavanje, socijalnu zaštitu i boračka pitanja, kao i za državnu upravu i lokalnu samoupravu, da se izjasne i predlože predstavnike za komisiju. Čim ove institucije dostave imena svojih predstavnika, po hitnom postupku sprovešće se procedura za formiranje komisije. Njena nadležnost, kako je rečeno, biće ispitivanje postupanja državnih organa u rasvetljavanju prijavljenih slučajeva nestale dece u Srbiji. Radiša Pavlović, predsednik Udruženja “Za istinu i pravdu o bebama”, posle čijeg poziva je MUP pokrenuo ovu inicijativu, za “Novosti” objašnjava da će roditelji biti partneri u pojedinačnim istragama: - Grupa roditelja je i 2014. dobila predlog za formiranje mešovite komisije, ali im tada nije data mogućnost da ravnopravno učestvuju u istragama. Sada je dogovoreno da predstavnici državnih organa ne mogu ništa da preduzimaju bez saglasnosti roditelja, koji dobijaju pravo veta na istragu ukoliko se pokušava nešto prikriti. Pavlović dodaje da će na ovaj način biti ispunjena i presuda Evropskog suda za ljudska prava u Strazburu u slučaju Zorice Jovanović protiv države. Rešavajući njen slučaj, Evropski sud naložio je Srbiji da reši i sve ostale slične slučajeve. Pavlović takođe tvrdi i da su od državnih organa tražili da u rad komisije ne budu uključene nevladine organizacije “Astra” i “Jukom”, budući da su one koautori, kako tvrde, zakona kojim bi se amnestirali krivice pripadnici “bebi-mafije”. - Kada se istrage obave, videće se u kojim konkretnim situacijama su počinjena koja krivična dela. Tada država treba da donese leks specijalis i predvidi sankcije za počinioce. Zalažemo se za to da odštetu ne plaća država, već da je iz svog džepa nadoknade krivci - kaže Pavlović. LAŽNE PORODILjE NE postoje precizni podaci, ali roditelji sumnjaju da je u poslednje četiri decenije nestalo oko 10.000 beba. Neki od roditelja su tvrdili da su našli svoju ukradenu decu, poredeći spiskove žena koje su napustile porodilište tog dana kada je njihova beba navodno preminula. Sužavanjem liste sumnjivih na kraju bi se uvek ispostavilo da jedna od žena nije imala dokumentaciju o trudnoći, a izašla je sa bebom.\nPrvi članovi buduće mešovite vladine komisije koja će se baviti slučajevima nestalih beba već su delegirani, a predložilo ih je Ministarstvo zdravlja...U Udruženju "Za istinu i pravdu o bebama" očekuju da će i ostali resori imenovati svoje predstavnike posle godišnjih odmora i da će komisija...


Besmir Kokollari - Kvalitativni Institut za istraživanje, analizu i obuku (iCHAT) - Članove Saveta 2019 - Platforma CiviKos\nBesmir Kokollari - Kvalitativni Institut za istraživanje, analizu i obuku (iCHAT)\nBESMIR KOKOLARI (27/07/1988)\nod 2014. godine Besmir Kokolari je izvršni direktor i jedan od osnivača organizacije iCHAT.\nB.Kokolari ima superiorne kvalifikacije na Odeljenju političkih nauka i javne uprave Prištinskog univerziteta, dva puta kao stipendista Univerziteta u Prištini uspešno završava postdiplomske studije međunarodnih pravnih naukae.\nGospodin Kokolari ima visok nivo iskustva i znanja u različitim oblastima upravljanja, uključujući: opšte upravljanje, rukovođenje, strateški menadžment, upravljanje projektima, upravljanje kvalitetom, upravljanje ljudskim resursima i komunikaciju. B. Kokolari ima kontinuirano raznovrsno iskustvo u oblasti upravljanja i rukovođenja u okviru NVO-a, bilo da je služio kao interno osoblje ili na čelu u upravljanju raznih razvojnih i funkcionalnih projekata kao što su: Koordinator za mlade Crvenog krsta Kosova, na 3 godine gde je održao mnoge seminare, obuke i realizaciju različitih projekata; Član Upravnog odbora ASSHP, poznat kao Udruženje studenata Univerziteta u Prištini, a od 2014. je izvršni direktor Kvalitativnog Instituta za istraživanje, analizu i obuku. Pod njegovim rukovodstvom, iCHAT je ojačao i proširio kapacitete putem apsorpcije donacija od međunarodnih i lokalnih partnera, gde su postignuti konkretni rezultati tokom implementacije projekata. On je takođe poboljšao imidž iCHAT-a i time naveo sve partnere da cene profesionalnost, ozbiljnost, posvećenost i transparentnost iCHAT’a. B. Kokollari je osnivač dve međunarodne konferencije na Kosovu: Model Evropske Unije i model Ujedinjenih Nacija.\nKvalitativni Institut za istraživanje, analizu i obuku "iCHAT" osnovan je u oktobru 2014. godine kao neprofitna organizacija, osnovana u skladu sa Zakonom br. 04 / L-57 o slobodi udruživanja u nevladine organizacije u Republici Kosovo, od 25.05.2017. ICHAT ima status javnog dobra sa registracionim brojem 5115285-9 i fiskalnim brojem 601207659.\nPod rukovodstvom B. Kokolarija iCHAT je implementirao lokalne i međunarodne programe kako bi ispunio misiju organizacije koja promoviše demokratske vrednosti, mir i sigurnost u zemlji i regionu kroz zagovaranje kako bi se podigao nivo demokratije, transparentnosti, odgovornosti, uključivši i održiv društveni i ekonomski razvoj. Neki od najuspešnijih programa iCHAT-a su:\n• Međunarodne konferencije: Model Evropske Unije i model Ujedinjenih Nacija. (MKOS)\n• “ Izmene i dopune Administrativnog uputstva za dobrovoljni rad mladih na Kosovu” (MKOS)\n• “ Platforma za preventivne mere za smanjenje delinkvencije u školama”. (MONT)\n• “ Intervencija zajednice kao sredstvo za stvaranje sigurnog okruženja za mlade “u saradnji sa Ministarstvom kulture, omladine i sporta. (MKOS)\n• iCHAT osnovao "Društveno preduzeće za proizvodnju briketa u Novom Brdu" (IOM)\n• “Održiva reintegracija povratnika i sprečavanje migracije građana u Peći, Srbici i Glogovcu” (GIZ/DIMAK)\n• “ Promovisanje kulturne raznolikosti i društvene integracije mladih (OCA-RKS)\n• “ Obaveštavamo vas da bi sprečili” (USAID/ATRC)


Sa 542 glasa za, 49 protiv i 56 uzdržanih, danas je usvojena nova rezolucija Evropskog parlamenta o Srbiji. Ona odaje priznanje za do sada učinjeno u procesu reformi i gradnje odnosa sa Prištinom, tražeći od Srbije da u praksi primjeni do sada dogovoreno tokom dijaloga sa kosovskom stranom. I Crna Gora je danas dobila rezoluciju kojom evropski parlamentarci traže od vlasti u Podgorici da osnaže napore u borbi protiv korupcije i organizovanog kriminala.\nPred samo današnje glasanje o rezoluciji o Srbiji, izvjestilac Evropskog parlamenta za Srbiju, Jelko Kacin, je tražio riječ:\n"Upravo sam saznao da Srbija još uvijek nije poslala evropskom posredniku, gospodinu Kuperu, potpisan sporazum o integrisanom upravljanju granicama, sporazum postignut 24. februara tokom dijaloga sa Prištinom. Taj je sporazum bio jedan od ključnih razloga zašto je Srbija dobila status kandidata 1. Marta - Priština je poslala službenu, potpisanu verziju dokupenta, dok se na Beograd još čeka- sporazum o integrisanom upravljanju granicama je od najveće važnosti i Beograd mora da djeluje- pozivam vladu Srbije da pred ovaj dokument i tako zadrži kredibilitet i pokaže opredjeljenje prema implementaciji sporazuma".\nEP je istovremeno odbio amandman da se uz reč Kosovo, u skladu sa sporazumom o regionalnom predstavljanju, u dokumentima EP ubuduće stavlja zvezdica sa referencama na Rezoluciju Saveta bezbednosti UN 1244 i mišljenje Međunarodnog suda pravde. Parlamentarno ignorisanje zvjezdice uz ime Kosova, nezvanično je objašnjeno činjenicom da sporazum o regionalnom predstavljanju ne obavezuje Evropski parlament, koji se do sada više puta iskazao po pitanju kosovske državnosti.\nKada je o Crnoj Gori riječ, današnje poruke Podgorici iz Brisela, sem priznanja za opredjeljenost evropskim integracijama i započetim reformama, insistira na konkretnijim rezultatima u borbi protiv korupcije i organizovanog kriminala.\n"Crna Gora je načinila značajne reforme, ali mora da poveća napore na polju vladavine pravai intenzivira borbu protiv korupcije i organizovanog kriminala. Rezultati su neophodni kada je riječ o korupciji na visokim nivoima i, posebno, organizovanom kriminalu. Mjere se moraju istinski izgraditi i svi slučajevi ozbiljno istražiti", rekao je evropski komesar za proširenje Štefan File.\nKada je u pitanju crnogorska ekonomija, Evropljani vjeruju da postoji impresivan potencijal koji se mora mudro iskoristiti.\n"Kako je riječ o državi iznimnih prirodnih ljepota, turizam u cg ekonomiji igra glavnu ulogu. Tako su prioriteti vlasti zaštita prirode od gradnje visokih brana hidrocentrala i transparetna energetska politika. Uz to, umanjenje državne birokratije će ohrabriti preduzetništvo i promovisati razvoj te ohrabriti strane investicije.", naveo je izvjestilac za Crnu Goru, član Evropskog parlamenta iz Velike Britanije, Čarls Tenok.\nUsvakom slučaju, čini se da su danas usvojene rezolucije sa jedinstvenim ciljem - pripremiti i Crnu Goru i Srbiju što bolje i što brže za skore pregovore o prijemu - zbog toga i uporno insistiranje na vladavini prava i borbi protiv korupcije, jer će ta najteža pitanja sa svaku državu Zapadnog Balkana biti prva otvorena a posljednja zatvorena, bez mogućnosti da se dobije zeleno svjetlo za prijem dok svi u Evropskoj uniji ne budu uvjereni da prijemom novih kandidata ne čine stare greške.


Slobodan Kašćelan - Blic Online\nSuđenje Slobodanu Kašćelanu za zelenašenje izvršeno na organizovan način i ostalim okrivljenim za stvaranje kriminalne organizacije, odloženo je danas u Višem sudu u Podgorici.\n"TELO JE SPALJENO NAKON UBISTVA" Raskrinkani planovi i zločini ŠEFOVA NAJJAČIH KLANOVA: Velja Nevolja ubio Damira, Vukotić hteo eksplozivom da RAZNESE tužioca\nTelo Podgoričanina Nikole Stanišića spaljeno je nakon ubistva, a forenzičari iz Danilovgrada uz pomoć DNK analize pokušavaju da utvrde da li su istražitelji pronašli njegove ostatke. Za ovaj jeziv zločin osumnjičeno je više pripadnika kavačkog klana koji su radili po nalogu Slobodana Kašćelana i Radoja Zvicera.\nAKCIJA "META" Predmeti za pokušaj likvidacija vođe kavačkog klana, Velje Nevolje i Marka Miljkovića spojeni nakon saslušanja ZAŠTIĆENIH SVEDOKA\nSpecijalno državno tužilaštvo Crne Gore donelo je odluku da spoje predmete povodom sprečenih likvidacija navodnog vođe "kavačkog klana" Slobodana Kašćelana i Veljka Belivuka, zvanog Velja Nevolja i Marka Miljkovića, prenosi crnogorski Dan.\nPOLICIJA OBJAVILA SPISAK SA 14 IMENA Otkriveno ko su pripadnici kavačkog klana osumnjičeni za UBISTVA\nMnoga imena dovođena su u vezu i mnogi ljudi "sa one strane zakona" svrstavani su u kavački klan, ali se nikada zvanično nije znalo za koga zaista postoje osnovane sumnje da je pripadnik, sve do sada kada su objavljena imena četrnaestorice muškaraca, koja su se našla u krivičnoj prijavi policije zbog sumnje da su deo kriminalne organizacije koja je počinila ubistvo u pokušaju i ubistvo u saizvršilaštvu.\nSpecijalni tužilac Saša Čađenović dostavio je juče crnogorskom Višem sudu naredbu o sprovođenju istrage protiv navodnih vođa kavačkog kriminalnog klana Slobodana Kašćelana (58) i Radoja Zvicera (39) i još dvanaest osumnjičenih za teška krivična dela.\nKavački klan je osumnjičen da stoji iza nestanka Podgoričanina Save Lopičića (37) koji je "tipovao" visokorangirane članove suparničkog "škaljarskog klana" prošle godine u Grčkoj, a onda i sam nestao bez traga! Crnogorska policija pretražuje teren od Kotora ka Lovćenu, pokušavajući da otkrije da li je u tom delu zakopano Lopičićevo telo.


Razvojni značaj ekskurzija\nEkskurzija predstavlja fakultativnu vannastavnu aktivnost koja se realuzuje tokom osnovnog i srednjeg obrazovanja. U našem obrazovnom sistemu, u osnovnoj školi ekskurzija podrazumeva učeničku posetu znamenitostima Srbije i traje jedan do dva dana, dok su srednjoškolske ekskurzije višednevne i provode se u inostranstvu. Kao što je pomenuto, ekskurzija je dobrovoljna aktivnost, čiju stručnu organizaciju i program ostvaruje škola, međutim cenu realizacije u potpunosti snose roditelji. Upravo zbog toga često se postavlja pitanje opravdanosti učeničkih ekskurzija, odnosno smatra se da je to tek još jedan trošak za roditelje. Ovakvo shvatanje je posledica posmatranja ekskurzija samo kroz njihovu turističko-rekreativnu funkciju, te zanemerenosti benefita koji ovaj oblik vannastavnih aktivnosti ima za razvoj svakog deteta. U nastavku teksta ukazaćemo na razvojni značaj ekskurzija, odnosno zašto su one važne sa vaspitno-obrazovnog aspekta.\nEkskurzija nastaje od latinske reči ecxursio što znači izlet, kratko putovanje, dok na našim prostorima podrazumeva grupno putovanje koje se organizuje u naučne, kulturne, zabavne i sportske svrhe. S obzirom da je reč o grpunom putovanju, ekskurzije imaju posebnu ulogu u razvoju socijalizacije.\nEkskurzije podstiču socijalni razvoj na nekoliko načina. Pre svega, odvajanjem od roditelja na jedan ili više dana, deca dolaze u situaciju da se za sva važna pitanja obraćaju nastavnicima. Kako je reč o manje formalnom okruženju i okolnostima u odnosu na školu, oni uče da svoj odnos prema „autoritetu“ prilagode, što značajno unapređuje njihove komunikacione sposobnosti. Upravo ovi neformalni odnosi, doprinose razvoju poverenja i izgradnji kvalitetnijih odnosa između nastavnika i učenika.\nVreme koje se provodi van poznatih školskih okolnosti dovodi do zbližavanja dece međusobno. Oni uče da poštuju pravila, da se prilagođavaju grupi i da pomažu jedni drugima, pri čemu se razvijaju empatija, tolerancija i timski duh. Ne ekskurzijama jačaju i grade se prijateljstva jer učenici imaju priliku da upoznaju decu iz drugih razreda ili škola.\nUspostavljanje različitih međuljudskih odnosa u opuštenoj i zabavnoj atmosferi, kao i poštovanje pravila grupe, daje ekskurzijama značajan potencijal za socijalni razvoj deteta.\nEkskurzija je vannastavna aktivnost koja se zasniva na dobrovoljnosti učenika, te ima veliku ulogu u razvoju motivacije. Poznato je da deca sa nestrpljenjem očekuju ove izlete, bez obzira na destinaciju. Zabavni karakter ekskurzija čini učenike motivisanim i voljnim za sticanje novih znanja. Deca imaju aktivnu ulogu u procesu saznavanja sveta oko sebe, te je kvalitet znanja koje stiču znatno veći. Na ekskurzijama deca uče spontano, kroz svakodnevno iskustvo ili usputna predavanja, bez pritiska da će biti testirani. Zahvaljujući neformlnom okrženju, kao i pravilnom rasporedu obilazaka znamenitosti i slobodnog vremena, ovakav način učenja nije naporan za decu.\nKako ekskurzije imaju i rekreativno-turističku funkciju, nakon ovog kratkog putovanja, učenici se osećaju odmorno, zadovoljno i motivisano po povratku u klupe.\nPodstiče samostalnost i odgovornost\nZa neku decu ekskurzija predstavlja prvo odvajanje od kuće ili putovanje bez porodice, što zahteva veći stepen samostalnosti i odgovornosti. Dete uči da brine o sebi i svojim stvarima, kao i da raspolaže vlastitim novcem da bi imalo dovoljno do kraja boravka. Zbog velikog broja učenika, pažnja odeljenjskog starešine ne može biti usmerena na jedno dete, tako da deca moraju samostalno da vode računa o svojim potrebama, te da ih prilagode konkretnim mestima i situacijama.\nEkskurzije nude brojne situacije koje podstiču razvoj samostalnosti i odgovornog ponašanja deteta prema sebi i drugim ljudima. Deljenje hotelske sobe ili mesta u autobusu, poštovanje dogovorenog vremena, pravila ponašanja u hotelu, autobusu i drugim mestima samo su neki od izazova koji dete očekuju.\nRazvoj veština snalaženja u prostoru\nNa ekskurzijama učenici imaju priliku da istražuju novi grad, da shvate kako je organizovan gradski saobraćaj mesta u kom se nalaze, da koriste mape, što značajno razvija njihove sposobnosti snalažanja u prostoru. Na srednjoškolskim ekskurzijama deca imaju dosta slobodnog vremena koje provode bez nastavnika. Nakon toga oni se nalaze sa grupom na dogovorenom mestu. Na ovaj način pamte se specifični detalji, arhitektura, ulice, sve što bi im pomoglo da se vrate na pravi put. Naravno, uvek mogu nekog pitati za pomoć, što zahteva snalažljivost, veštine komunikacije i poznavanje stranog jezika ako su u inostranstvu.\nPovezuje teoriju i praksu\nNa ekskurzijama deca uče aktivnim učešćem u svom socijalnom okruženju. Za razliku od školske sredine, koja nudi uglavnom teorijska znanja, na dobro isplaniranoj i organizovanoj ekskurziji deca imaju priliku da naučeno primene. Bilo da je reč o korišćenju stranog jezika, računanju druge valute, ili obilasku znamenitosti o kojoj se učilo u školi, iskustveno prolaženje učenika kroz ove situacije značajno doprinosi utvrđivanju stečenog znanja.\nEkskurzija deci daje mogućnost da se sa mnogim pojavama i događajima bolje upoznaju. Oni imaju priliku da sretnu različite ljude, kao i da čuju jednu priču iz više izvora. Sticanjem znanja na ovaj način, kod dece se razvija kritička svest, te sposobnost da zauzmu određen stav prema nečem. Tome doprinosi i činjenica da deca uče od drugih ljudi, ne od svojih nastavnika, te nemaju strah da zauzmu suprotne stavove.\nUčenici razvijaju osećaj za pravdu, etičnost, moralnost i poštovanje prava drugih ljudi. Za razliku od nastave u učionici, gde deca slušaju informacije koje treba da nauče, na ekskurzijama cilj nije reprodukcija činjenica, već njihovo objektivno sagledavanje u čemu deca aktivno participiraju. Na taj način ekskurzija ispunjava sve zahteve savremenog obrazovanja, jer razvija umne sposobnosti dece, bogati njihovo iskustvo, pripremajući ih za život i rad u 21. veku.\nNa ekskurzijama učenici imaju priliku da posete zaštićena prirodna područja, poput nacionalnih parkova, što podstiče njihovo interesovanje za prirodu i buđenje ekološke svesti. Deca se upoznaju sa različitim načinima zaštite životne sredine čime se doprinosi razvoju ekoloških navika. Zahvaljujući neposrednom dodiru sa prirodom deca imaju mogućnost opažanja i posmatranja prirodnih pojava i procesa, što izaziva i podstiče i različite estetske i emocionalne doživljaje. Ovaj „čas očiglednosti“ koji nudi ekskurzija ima veliku vrednost danas u trencuima ogromnog zagađenja životne sredine.\nRazlika između ekskurzija i rekreativnog putovanja je upravo u strukturi ove aktivnosti. Naime, ekskurzije predstavljaju sastavni deo vaspitno-obrazovnog rada koji ima unapred određene ciljeve, zadatke i sadržaje kojima se oni ostvaruju. Jedan od ciljeva đačkih ekskurzija je upoznavanje kulturnog, istorijskog, duhovnog nasleđa i privrednih dostignuća. Prema tome, ciljevi ove obrazovne aktivnosti povezani su sa programom pojedinih nastavnih predmeta i uvek obuhvataju više mesta koje treba posetiti. Deca na ovaj način uče iz primarnih izvora, na licu mesta, te je kbalitet usvojenog znanja znatno viši. Posete galaerijama, muzejima, pozorištima i drugim kulturnim institucijama, bude kod učenika interesovanje za umetnost, inspiraciju, podstiču stvaralaštvo i radoznalost.\nStoga, ovaj oblik nastave van učionice, ne samo da bogati dečija saznanja, već podstiče kreativnost i želju za stvaranjem.\nRazvojni značaj ekskurzija – vaspitanje svestrane ličnosti\nNa osnovu svega navedenog, možemo zaključiti da ekskurzija ima ogroman razvojni potencijal. Zahvaljujući dobrovoljnosti učešća učenici su visoko motivisani i spremni za saradnju. Prolazeći kroz nove, praktične situacije na ekskurzijama učenici bogate svoje iskustvo, pri čemu se razvija samopouzdanje i vera u sopstvene snage. Dobro osmišljena i realizovana ekskurzija vaspitava svestranu ličnost, spremnu na stalno usavršavanje i prilagođavanje zahtevima sutrašnjice.\nMisija gimnazije Tvrđava je razvoj svestrane ličnosti, stoga težimo da našim učenicima obezbedimo što veći broj vannastavnih aktivnosti. Veliku pažnju posvećujemo organizaciji ovih oblika rada u želji da razvijemo aktivnog i snalažljivog mladog čoveka, sposobnog za samostalno donošenje odluka, timski rad i kontinuirano usavršavanje.


“Železara Smederevo” pod istragom Evropske komisije – Semendria\n“Železara Smederevo” pod istragom Evropske komisije\n08. jul 2016. PRIVREDA – Izvor: Kurir – Ako se utvrdi da su tačne optužbe proizvođača iz EU da su ove zemlje prodavale čelik po damping cenama, to bi, posle istrage koja traje 15 meseci, moglo da znači uvođenje carine. Damping cene mogu da znače da je ovih pet zemalja prodavalo sirovinu jeftinije nego na domaćem tržištu ili jeftinije nego što je cena proizvodnje, što se stavlja na teret srpskoj kompaniji.\nEK je saopštila da će istragu fokusirati na period od 1. jula 2015. do 30. juna 2016.\nŽalbu je 23. maja podnelo Evropsko udruženje za čelik – Evrofer, u ime proizvođača koji predstavljaju više od 25 odsto evropske proizvodnje. Evropske institucije već su upozoravale da neće dozvoliti da “nepravedna konkurencija” ugrozi njenu industriju čelika. Posebno se pratio dolazak kineskog “Hestila” u srpsku “Železaru” jer su kompanije iz Kine najčešće spominjane kao glavni uzročnici problema.\nBojan Bojković, član Nadzornog odbora “Železare Smederevo” kaže za Kurir da je istraga EU jako bitna stvar, ali da on ne može ništa više da kaže. “Celu koordinaciju vodi Vlada Srbije sa Ministarstvom privrede. Oni mogu zvanično da odgovore”, rekao je Bojković, dok u Ministarsvu nisu imali komentar.\n« Neuspela prodaja “Želvoza”\nPorodični dan na Teatru u tvrđavi »


Osiguranje čuva useve i stoku - Bizlife.rs\nOsiguranje čuva useve i stoku\n17:45 Novi Sad, 06/02/2012\nPoljoprivredna proizvodnja je pod stalnim rizikom, jer klimatske promene i bolesti životinja često neplanirano smanjuju zaradu seljaka. Zato država poziva poljoprivrednike da osiguraju useve i stoku.\nKada se proizvodi na otvorenom, kako je to najčešće u poljoprivredi, nikada se sa sigurnošću ne može znati kako će biti završena proizvodna godina.\n„Zato država već godinama poljoprivrednicima pokriva deo troškova osiguranja“, podseća pomoćnik republičkog ministra poljoprivrede Miloš Milovanović.\nKod osiguranja, subvencionisanjem dela troškova za poljoprivredne proizvođače kod odabranih proizvodnji, ministarstvo sprovodi politiku u kontinuitetu od 2006. godine.\n„Iz godine u godinu sve više paora koristi subvencije države za pokriće dela premije osiguranja“, tvrdi Milovanović.\nNa to ukazuje iznos novca koje utrošimo u tu namenu, dodaje on i kaže da taj iznos „raste u kontinuitetu od kada je mera uvedena“.\n„Ova politika biće prisutna i ubuduće i apelujem na poljoprivrednike da koriste mogućnost da se osiguraju, da iskoriste subvenciju resornog ministarstva i da se na taj način zaštite od nepogoda koje su van njihove kontrole“, zaključuje Milovanović.\nI u osiguravajućim kućama ocenjuju da raste zainteresovanost ratara za osiguranje.\n„Dobro je da država pomaže u tome“, kaže šef odeljenja za osiguranje poljoprivrede u kompaniji „Dunav“ Miodrag Mladenović.\nPostoje obećanja iz ministarstva da će kao i ranijih godina za ratarsku proizvodnju sa 40 odsto i za odgajivače stoke u istom procentu biti subvencionisano osiguranje.\n„Kompanija Dunav osiguranje beleži iz godine u godinu povećanje osiguranih gazdinstava“, tvrdi Mladenović.\nA da raste zainteresovanost za osiguranje u poljoprivredi tvrdi i članica Zemljoradničke zadruge „Tisa“ u Bačkom Petrovom Selu Erna Kiš Čisar.\n„Smatram da je neophodno da što više proizvođača prepozna tu prednost, s obzirom na to da imamo ekstremne promene klime tako da nikada niste sigurni, sve dok proizvod ne završi u skladištu“, objašnjava Erna Kiš.\nUprkos svim pogodnostima, neki podaci pokazuju da tek svaki deseti poljoprivrednik osigurava sopstvenu proizvodnju. A, trebalo bi znati i to da osiguranje ne pokriva samo rizike od grada, požara i uginuća stoke, nego je često i uslov za dobijanje bankarskih kredita.\nusevi stoka Srbija


Produžen pritvor Huseinu Bilalu Bosniću | BiH | Al Jazeera Balkans\nBosniću, koji se tereti za javno podsticanje na terorizam, Sud BiH produžio pritvor zbog mogućnosti uticaja na svjedoke,\nBosnić je uhapšen 3. septembra u akciji DamaskSrna\nSud Bosne i Hercegovine donio je odluku o produženju pritvora Huseinu Bilalu Bosniću optuženom za podsticanje na terorizam, koji može trajati dvije godine od dana potvrđivanja optužnice protiv Bosnića, odnosno do 30. decembra 2016. godine, javlja Srna.\n"Pritvor Bosniću produžen je zbog mogućnosti uticaja na svjedoke, ponavljanja ili dovršenja krivičnog djela", rečeno je Srni u Sudu BiH.\nHusein Bilal Bosnić optužen je za krivično djelo - javno podsticanje na terorističke aktivnosti u vezi sa krivičnim djelima vrbovanje radi terorističkih aktivnosti i organiziranje terorističke grupe.\nSud BiH jučer je potvrdio optužnicu protiv Bosnića, koja ga tereti da je tokom 2013. i 2014. godine, kao tzv. pripadnik selefijske zajednice, van zvaničnih institucija Islamske zajednice u BiH, u nekoliko gradova javno podsticao druge da se priključe terorističkim organizacijama“.\nU optužnici se navodi da je nakon ovakvog javnog Bosnićevog podsticanja veći broj državljana BiH, pripadnika tzv. selefijske zajednice, napustio zemlju i priključio se organizacijama Islamske države Irak i Levant (ISIL) u Siriji i Iraku koje je Vijeće sigurnosti UN-a proglasio terorističkim.\n“veći broj osoba državljana BiH… ostali su i dalje učestvuju u aktivnostima terorističke organizacije kojoj su pristupili i tako predstavljaju opasnost za BiH na način da se obučavaju i pripremaju i za provođenje terorističkih radnji i po povratku u BiH“, navodi se u optužnici.\nBosnića su 3. septembra u akciji Damask uhapsili pripadnici Državne agencije za istrage i zaštitu (SIPA) u porodičnoj kući u Bužimu i od tada je u pritvoru.


Kraljevske minđuše koje možete i vi imati - Lepota i zdravlje\nKoštaju 600 dinara i buduća kraljica ih obožava\nNaime, ona je pored savršene modne kombinacije koju je pažljivo odabrala budući da je znala gde dolazi, ovoga puta stavila akcenat na minđuše. Ovaj dragoceni par koji je ponela na ovom sastanku poznatog su brenda a koštaju svega 600 dinara. Iako u svojoj kolekciji sigurno poseduje nakit koji ima neprocenjivu vrednost, neosporna je činjenica da nije bitna cena ukoliko lepa i jednostavna stvar ume da se iznese.\nLepa vojvotkinja Kejt Midlton ovim odabirom nakita dokazala je da jedna sasvim po ceni jeftina stvar može da izgleda preskupo.\nOvom prilikom pogledajte i kako je izgledala poseta Kejt dečjoj bolnici te i kako je izgledala lepa vojvotkinja u ovom sjajnom tvid kompletu, piše Story.


Na kapiji gdje mučki ubijen Mahir Begić dežuraju policajci s dugim cijevima\nNa kapiji gdje je stražario prema zvaničnim podacima Tužilaštva KS i Ministarstva unutrašnjih poslova KS sumnja se da ga je ubio Edin Gačić za kojim se od ponedjeljka traga zbog ubistva Sauda Sultanića u Podorašcu kod Konjica.\nNa uskom putu ka kapiji gdje je na straži ubijen Begić, ispred objekta gdje se vrši edukacija kadrova Ministarstva unutrašnjih poslova FBiH, prisutan je određen broj policajaca sa dugim cijevima, prenosi Klix.ba.\nNakon današnje vanredne sjednice Vlade KS povodom navedenog ubistva zvaničnici su kazali da su u potragu za Gačićem uključene brojne policijske agencije iz FBiH koje sarađuju i sa kolegama iz MUP-a Republike Srpske i Obavještajno-sigurnosnom agencijom.\nU potragu su uključeni svi ljudski resursi, te maksimalna tehnička i materijalna pomoć.\nS druge strane mještani ovog područja i dalje su u strahu nakon jučerašnjih dešavanja i nadaju se da će policija ubrzo iza rešetaka staviti ubicu.\nObjavio: Ned, 10/02/2019 - 14:59\nGrađani u strahu: Ulice puste, kuće zaključane, djeca neće u školu!


Izgubljeno 70 odsto slatkovodnih vrsta - Ribarstvo | Agroklub.rs\nIzgubljeno 70 odsto slatkovodnih vrsta\nFond za prirodu\nFond za prirodu (WWF) pokrenuo je danas povodom Svetskog dana vlažnih staništa 2. februara, kampanju "Naše reke, naše blago!", kojom želi da upozori na ugroženost slatkovodnih resursa u Srbiji i regionu.\nSlatkovodne vrste pod najvećim pritiskom\nKako se navodi akcija će trajati do 22. marta, a treba da približi ljudima značaj očuvanja prirodnih reka i vlažnih staništa, upozna ih sa njihovim dobrobitima i istakne pretnje koje ugrožavaju vode. Prema poslednjem WWF-ovom Izveštaju o živoj planeti, slatkovodne vrste su pod najvećim pritiskom i njihov broj se u poslednjih 50 godina smanjio za više od 70 odsto, dodaje se u saopštenju. "Infrastrukturnom regulacijom rečnih tokova ne ugrožavamo samo opstanak brojnih životinjskih i biljnih vrsta, nego i ekološke usluge koje su značajne za ljude i društvo. Pored bogatog biodiverziteta, vlažna staništa ublažavaju efekte klimatskih promena i štite milione ljudi širom sveta od poplava. Ona takođe prečišćavaju našu vodu, obezbeđuju hranu, drvo i biomasu, kao i rekreaciju i radna mesta", navodi se u saopštenju.\nMočvarna staništa pohranjuju više ugljenika nego šume\nWWF je naveo da region obiluje svim tipovima reka, jezera i močvara i može da se pohvali sa nekoliko izuzetnih prirodnih vrednosti, među kojima su najveće povremeno jezero i klisura u Evropi - Cerkniško jezero u Sloveniji i Đerdapska klisura u Srbiji, drugi najdublji kanjon na svetu na reci Tara u Crnoj Gori, kao i drugo najdublje jezero u Evropi - Ohridsko jezero u Makedoniji.\nOvaj region ima i najveću mrežu podzemnih reka i jezera u Evropi, a veoma je bogat i endemskim vrstama riba, pećinske faune i beskičmenjaka, podseća se u saopštenju. "Močvare, reke i jezera u regionu predstavljaju dom za preko 250 vrsta riba i više od 70 vrsta vodozemaca, od kojih je mnogo endemskih vrsta. Močvarna staništa jedna su od najproduktivnijih, a iako pokrivaju samo tri odsto površine kopna, pohranjuju dvostruko više ugljenika nego sve svetske šume zajedno", dodaje se u saopštenju.\nU Kladovu skup: "Vlažna staništa za našu budućnost"\nZavod za zaštitu privrede saopštio je da će Svetski dan vlažnih područja koji se obeležava svake godine u svetu od 2. februara do 4. marta, u Srbiji 5. februara u Kladovu biti organizovan skup "Vlažna staništa za našu budućnost" i programa posmatranja ptica na Međunarodno značajnom području za ptice (IBA) "Mala Vrbica".\nNa tom skupu biće prezentovana nominacija područja "Đerdap" za upis na Listu međunarodno značajnih vlažnih područja (UNESCO/Ramsar list), kao i prirodne vrednosti u okruženju koje ga svrstavaju u međunarodno značajna područja za ptice i centre evropskog biodiverziteta, i to na primeru lokaliteta Mala Vrbica i Kladovska peščara. U saopštenju se podseća da Srbija, kao potpisnica Svetske konvencije o zaštiti vlažnih područja (Ramsarska konvencija), već više od 15 godina sprovodi akcije povodom Svetskog dana vlažnih područja kako bi se ukazalo na osetljivost, značaj i potrebu zaštite ovog nacionalnog resursa, i ulogu svih zainteresovanih strana u njihovom upravljanju i razvoju.\nMočvarna staništa Šume Slatkovodne vrste WWF Fond za prirodu Svetski dan vlažnih staništa Klimatske promene Biodiverzitet Petra remeta UNESCO


Uređenje i čišćenje kanala u Guberevcu - Dnevnik Juga\nPočetna / DRUŠTVO / Uređenje i čišćenje kanala u Guberevcu\nU Guberevcu, kod kraka Tulovske reke, u toku su radovi na uređenju i čišćenju kanala u ukupnoj dužini od 700 metara. Radovi će biti izvedeni u dve faze. U okviru prve faze biće izvršeno izmuljavanje kanala od taloga mulja i otpadnog materijala kao i proširenje korita kanala, dok druga faza obuhvata radove na pet lokacija gde će se ugraditi ukupno 25 propusta (propusne moći – fi 600) sa uređenjem odnosno nasipanjem šljunka na lokacijama gde su namešteni propusti.\nCilj radova jeste zaštita od poplava velikih voda Tulovske reke naseljenog mesta Guberevac i njihova vrednost iznosi preko 250 hiljada dinara.\nRadove je juče obišao i gradonačelnik Leskovca dr Goran Cvetanović i tom prilikom je podsetio da je Grad Leskovac na sednici Skupštine Grada juna meseca doneo Operativni plan odbrane od poplave za vode drugog reda na teritoriji Grada, koji između ostalog sadrži i segment plana koji se odnosi na preventivne radove u vodoprivredi na deonicama koje predstavljaju potencijalnu opasnost za pojavu poplava.\nOperativnim planom odbrane od poplava za 2018. godinu preventivni radovi biće izvedeni na ukupno 17 lokacija. Sa radovima se krenulo početkom septembra. Rok za završetak svih radova je 50 radnih dana i do sada je realizovano oko 60% radova predviđenih ugovorom. Ukupna vrednost radova po ugovoru iznosi preko 4,6 miliona dinara i oni se finansiraju iz budžeta grada Leskovca. Grad je u periodu od 2012. godine do sada izdvojio oko 40 miliona dinara za uređenje reka i kanala u svojoj nadležnosti.\nGradonačelnik je na kraju istakao da Grad Leskovac brine o svim delovima svoje teritorije, kao i o svim svojim stanovnicima i da su dokaz za to su upravo radovi poput današnjih koji će na ovoj teritoriji zaštititi domaćinstva i useve naših Guberevčana od velikih poplava.\nTagoviGuberevac Kanal Tulovska reka uređenje\nPrethodni U četvrtak bez struje 14 ulica i jedno naselje\nSledeći „ZUMTOBEL“ I „IMI“ Vučić u petak i subotu otvara dve fabrike u Nišu


Da, dobro ste pročitali: više od 2 miliona Francuza izabralo je ovaj popularni tretman na bazi zelene artičoke kako bi izgubili suvišne kilograme\nViše od 87,2% korisnika zadovoljni su postignutim rezultatom. Zar još uvek sumnjate u efikasnost ovog tretmana? Pročitajte onda naš poslednji predlog. Nudimo vam vaš prvi tretman u pola cene. Platićete dakle 1.990 RSD umesto 4.990 RSD. Za svaki dvonedeljni tretman koji budete naručili, dobićete besplatno tretman za još dve nedelje. Imate na raspolaganju rok od 90 dana, računajući od dana kada vam pošaljemo vašu porudžbinu, da odlučite da li ste zadovoljni postignutim rezultatima. Ukoliko to nije slučaj, pošaljite nam načetu ili čak praznu ambalažu i račun, a mi ćemo vam odmah čekom na vaše ime vratiti odgovarajući iznos koji ste platili za ovaj tretman.\nNova formula sa dvostruko jačom koncentracijom\nI to nije kraj dobrim vestima. U našoj novoj formuli MinciShot-a udvostručen je sadržaj zelene artičoke. Klinički testovi su jasni i pokazuju gubitak u težini do 3 kilograma nedeljno sa ovom superkoncentrovanom formulom.\nJedna pojedinačna doza dnevno\nDovoljna je samo jedna doza dnevno, ali vi možete uzeti i 2 pojedinačne doze dnevno ako želite brži rezultat. Sa našom formulom - jednu platite, jednu dobijete besplatno, možemo reći da je svaka druga doza zapravo besplatna. Sa prijatnim ukusom ananasa, gubićete kilograme skoro iz čistog zadovoljstva. Naravno, osim ukusa ananasa, nećete osetiti nikakav drugi neprijatan ukus, niti bilo šta drugo što vam ne bi prijalo.\nZašto MinciShot daje rezultat i tamo gde su druge metode za mršavljenje ostale neuspešne\nOdgovor je jednostavan i može se proveriti kroz jedan mali test. Stavite komadić putera u zagrejani tiganj i on će se postepeno otapati zadržavajući svoju viskoznu strukturu. Međutim, ukoliko u puter dodate MinciShot, on će se istopiti za nekoliko sekundi, izgubiti svoju viskoznu teksturu i postati potpuno tečan. To je dokaz neverovatne sposobnosti MinciShot-a da vezuje masti i da ih neutrališe, kako bi se potom lakše izbacile.\nZašto mi možemo da vam ponudimo MinciShot po ovoj skoro poklon-ceni\nTačno je da možemo da vam ponudimo MinciShot po ceni koja je gotovo četiri puta manja od njegove redovne cene (ako uzmemo u obzir našu ponudu - jedan tretman platite, jedan dobijate besplatno), a razlog za to je veoma jednostavan. Sa uspehom koji postižemo više od 3 godine i sa više od 2 miliona porudžbina ovog preparata, bili smo u mogućnosti da smanjimo proizvodnu cenu ovog hiper-koncentrovanog preparata, upravo povećanjem te koncentracije. A ova naša konačna ušteda, bila je korisna i za vas.\nNe gubite ni trenutak, ova ponuda je ograničena\nZovem se Katarina i bavim se promocijom preparata MinciShot u okviru laboratorija koje brinu o vašoj dobrobiti, već više od 3 godine. Dobro sam upoznata sa aktivnim supstancama u artičoki koje utiču na mršavljenje, kao što su cinarin, polifenoli, niacin, a zatim i inulin, koje deluju poput pravog dinamita dok razgradjuju masti. Pre 6 meseci i ja sam poželela da izgubim nešto više od 10 kilograma. Pomislila sam da bi promocija ove nove formule MinciShot-a sa dvostruko većom koncentracijom mogla biti prilika da i ja na sebi testiram ovaj tretman koji je usvojilo više od 2 miliona Francuza. Dakle, rezultat je očigledan, izgubila sam 12 kilograma za manje od mesec dana, bez lišavanja od hrane i bez fizičkih vežbi. Otada je prošlo 5 meseci, a ja od završetka mog tretmana do sada, nisam povratila nijedan gram. Imam utisak da sam sa MinciShot-om sa dvostrukom koncetracijom, dobila i vakcinu protiv gojenja. Dakle, očigledno je da se osećam sve zadovoljnijom kada treba da preporučim našim klijentima tretman MinciShot.\nMinci Shot je dodatak ishrani za mršavljenje, čija je glavna komponenta Artičoka, odnosno suvi ekstrakt lista Artičoke:\n- dupla koncentracija deluje kao pravi antioksidant, čisti organizam od slobodnih radikala (preporučuje se svima, a naročito onima koji dugo piju lekove), blagotvorno deluje na probavu, ubrzava metabolizam: kako sadrži vrlo malo kalorija, a obilje vlakana, pogodna je za osobe koje žele da smršaju. Bogata je inulinom, koji je delimično svarljiv, te ne utiče na nivo glukoze u krvi, što je važno za dijabetičare. Takođe, pojačava osetljivost na insulin i tako omogućava bolju kontrolu šećera u krvi.\n- Jabukovo sirće u Minci Shot-u učestvuje u regulaciji metaboličkih procesa, smanjuje nivo holesterola i triglicerida u krvi i tako učestvuje u regulaciji telesne mase. Poboljšava varenje i cirkulaciju, ubrzava i pospešuje sagorevanje kalorija, kao i eliminaciju masnoća iz organizma.\n- L Karnitin u Minci Shot-u dovodi takođe do smanjenja telesnih masti, i do bolje ishrane mišića u organizmu, usled čega organizam dobija „gorivo“ (energiju da normalno funkcioniše).\n- Ananas odnosno bromelain, lekoviti enzim koji smo dobili iz Ananasa, a koji ulazi u aktivnu komponentu Minci Shot-a poboljšava varenje, i lekovito utiče na ceo probavni trakt.


Laloški swing & Šansone by Hercenšlus(Video)\nAutobus fudbalera Crvene zvezde koji se kretao od stadiona "Rajko Mitić" do Hrama Svetog Save u Beogradu zapalio se kod Autokomande. Fudbaleri su izašli iz autobusa koji je gorio između kružnog toka na Autokomandi i raskrsnice ka autoputu i Južnom bulevaru, a potvrđeno je da nema povređenih. Troje vatrogasnih kola gasilo je Zvezdino vozilo, a u otvorenom turističkom autobusu u…\nNajbolji srpski teniser Novak Đoković završio je u polufinalu učešće na Mastersu u Rimu, porazom od najvećeg rivala Rafaela Nadala. Đoković je poražen rezultatom 7:6 (7-4), 6:3 poslije skoro dva sata igre u meču koji je, osim rezultata, donio mnogo pozitivnih stvari za Novaka. Poslije dosta vremena podsjetio na periode kada je uništavao ‘Kralja šljake’ na kojem god turniru je…\nFener i Real u finalu F4\nU Finalu Evrolige igraće turski Fenerbahče i Real Madrid. Finale se igra u nedjelju, 20. maja od 20.00 časova u beogradskoj Štark areni. U drugom meču prvog dana F4 turnira Evrolige "kraljevski klub" je slavio protiv CSKA sa 92:83 i tako priredio iznenađenje s obzirom na to da su Moskovljani bili blagi favorit na papiru. U prvom polufinalu, poslije velike…\nĐoković u polufinalu Rima - do Rafe 18 sati odmora\nNajbolji srpski teniser Novak Đoković plasirao se u polufinale Mastersa u Rimu poslije pobjede u dramatičnom trileru sa Keijem Nišikorijem - 2:6, 6:1, 6:3. Đoković je izgubio prvi set, ali je uspio da se oporavi i stigne do prvog polufinala ove sezone poslije skoro dva i po sata igre. Novak je na taj način drugi put u 10 dana savladao…


Gatilov: Rusku rezoluciju niko ne razmatra - Sputnjik Srbija\n23:01 25.05.2017 Preuzmite kraći link\n„Podneli smo nacrt rezolucije, ali za sada nema konkretnog razgovora, pošto polazimo od toga da je u taj plan potrebno uneti i druge pregovaračke formate, pre svega predstojeće moguće sastanke u Astani“, rekao je Gatilov.\nPrema njegovim rečima, bilo bi korisno da se dogovor učvrsti rezolucijom UN.\n„Nacrt rezolucije leži na stolu, ali mi ćemo pogledati ovo pitanje i iz drugih uglova“, objasnio je zamenik ministra.\nGovoreći o najavljenoj borbi NATO-a protiv terorizma u Siriji, Gatilov je istakao da Alijansa može da doprinese toj borbi ukoliko joj je to zaista cilj.\n„Ako je cilj NATO-a zaista borba protiv terorizma i ujedinjavanje na tom planu. Ako imaju nekakve druge političke planove ili zadatke, onda se sve ovo može staviti pod znak pitanja“, rekao je Gatilov.\nPrema njegovim rečima, zadatak Rusije jeste da „ujedini sve u borbi protiv islamskog radikalizma, terorizma, protiv DAEŠ-a i Nusra fronta“.\n„Na tom planu uvek smo pozivali na saradnju i stvaranje široke koalicije“, dodao je zamenik ministra.\nzone bezbednosti, borba protiv terorizma, Savet bezbednosti UN, NATO, Genadij Gatilov, Sirija


Nova avio linija iz Mahovljana – mladibl.com\n04/12/2021 04/12/2021 mladibl\t205 Viewsavio linija, Banja Luka, Mahovljani, Milano\nBanjaluka je od danas povezana direktnom aviolinijom sa Milanom.\nNa banjalučki aerodrom poslijepodne je iz tog italijanskog grada sletio prvi avion kompanije “Rajaner”.\nPrema prvim podacima, avioni će letjeti iz Milana sa aerodroma Bergamo za Banjaluku i nazad dva puta sedmično, ponedjeljkom i petkom.\nTrenutna cijena je više nego povoljna, pa tako naredne sedmice karta u jednom pravcu do Milana košta samo 5 evra.\nIz Aerodroma Banjaluka na društvenim mrežama su naveli da se karte mogu kupiti u najbližoj turističkoj agenciji ili na www.ryanair.com\n← Centralna javna rasprava o budžetu 13. decembra u Banskom dvoru\nMeet the Americans: Teacher Training Grab Bag →


Počinje prodaje karata - Partizanovo uputstvo od 13 tačaka! - Sportske.net\nPočinje prodaje karata - Partizanovo uputstvo od 13 tačaka!\nNavijači Partizana od srede će moći da kupe karte za prvu utakmicu 1/16 finala Lige Evrope sa Viktorijom. Crno-beli napravili spisak korisnih saveta za navijače.\nVraća se Partizanov 'čarobnjak'Spal nije usamljen, evo ko još želi Evertona!Partizan počistio dvorište, "Grobari" i dalje čekaju 'BOMBE'!Još jedan kandidat za desnog beka - Hoće li ON naslediti Vulićevića?Napredak - Vreme je za pojačanja, stiže bivši fudbaler Partizana!\nFudbalski klub Partizan počinje u sredu, 17. januara prodaju ulaznica za utakmicu protiv Viktorije Plzenj u Ligi Evrope.\nNjih će tada moći da kupe vlasnici sezonskih karata, a 24. januara, ulaznice će biti u redovnoj prodaji.\nUlaz na južnu i severnu tribinu košta 1.000, na bočne delove istočne i zapadne 1.500, a centralne sektore 2.000 dinara.\nPartizan se putem zvaničnog sajta obratio navijačima i poslao im važna uputstva vezana za duel sa Viktorijom.\n− Ulaznice čuvajte tokom celog meča, ulaznice ne bacajte ni posle ulaska na stadion, imajte ih sa sobom tokom celog susreta jer će biti potrebne radi dodatnih kontrola prilikom ulaska na tribine. Takođe, biće vam potrebne da bi ste se mogli vratiti na vaše mesto u svakom trenutku;\n− Uživajte u meču i podržite svoj klub.\nPartizan u prvoj utakmici šesnaestine finala Lige Evrope dočekuje Viktoriju u Humskoj 15. februara, a revanš je sedam dana kasnije u Plzenju.


Trgovinski lanci najavljuju širenje u Srbiji - Ekonomija - Dnevni list Danas\nPočetna » Ekonomija » Trgovinski lanci najavljuju širenje u Srbiji\nIako se vest o dolasku Špara pokazala netačnom, tržište maloprodaje nalazi se pred novim talasom ukrupnjavanja\nUprkos usporenijem privrednom rastu ove godine u odnosu na prošlu, tržište maloprodaje u Srbiji ne posustaje i prema istraživanju kompanije AT Kerni koja se bavi razvijenošću maloprodaje na svetskom nivou rast u Srbiji bi ove godine mogao da bude preko četiri odsto.\n9Piše: Lj. Bukvić 27. decembra 2019. 18.00 Izmenjeno: 18.01\nFoto: EPA/ Patrick Lux\nDa zime nema za velike trgovce, uprkos tome što konkurencija raste, naročito od dolaska Lidla na naše tržište, za Danas potvrđuju i u Delezu, Merkatoru, Univereksportu.\nEkonomista Dragovan Milićević kaže za Danas da Šparu ne priliči da kupuje Aman jer se radi o firmi koja ne stoji dobro u smislu novčanih tokova, ali da ima dobre lokacije. Šparu bi, kako kaže, više priličilo da kupi Merkator ili DIS. Najveći igrači na tržištu, međutim, pre svih Merkator u čijem su sastavu prodavnice IDEA i Roda, kao i Delez, ne razmišljaju o prodaji, već isključivo o širenju poslovanja.\nPoslovni rezultati Merkator grupe u prvih devet meseci ove godine, kažu u ovoj kompaniji, ukazuju na pozitivna kretanja.\n„Grupacija je u prvih devet meseci, u odnosu na isti period prošle godine ostvarila rast prihoda od prodaje za 1,6 odsto, rast prihoda od maloprodaje za 4,7 odsto i rast neto dobiti za 7,6 odsto“, ističu u Merkator grupi za naš list.\nKada je u pitanju razvoj maloprodaje u Merkatoru veruju da će u narednom periodu doći do konsolidacije srpskog tržišta, gde oni, kako napominju, prepoznaju šansu za širenje, kroz kupovinu lokalnih trgovaca i otvaranje novih prodavnica. U ovoj kompaniji podsećaju da su najveći regionalni maloprodajni lanac, koji zapošljava više od 25.000 ljudi i posluje na tržištima Slovenije, Srbije, Crne Gore i Bosne i Hercegovine.\nU kompaniji Delez Srbija kažu da su ove godine otvorili 24 radnje u šest gradova i da planiraju da naredne godine nastave sa širenjem maloprodajne mreže.\n„Ekspanzija će nam u narednoj godini doneti nove prodavnice, nove gradove, ali i prvu specijalizovanu prodavnicu po novom konceptu. Ova prodavnica će se istaći širinom asortimana, ali i vizuelnim identitetom, uz zadržavanje fokusa na najvišim standardima usluge“, ističu iz Delez Srbija za naš list.\nU Univereksportu za Danas kažu da su u 30. godinu poslovanja ušli kao najveći domaći trgovinski lanac. „Naše poslovne namere jesu da se širimo u Srbiji, a tržište, odnosno potrošači nam svakim novim objektom ukazuju da smo doneli dobru odluku“, poručuju iz ove kompanije.\nPodaci iz poslednjeg javnosti dostupnog istraživanja Komisije za zaštitu konkurencije iz 2018, pokazalo je, između ostalog, da su u periodu od 2014. do 2016. vodeći prodavci na malo, gledajući prihode koje ostvaruju, bili Delez sa 21 odsto učešća na tržištu, a potom i Merkator sa nekih 16 odsto.\nTreći najveći učesnik na tržištu je bio DIS sa 3,56 odsto učešća, potom Aman i Univereksport sa 3,48, odnosno 3,20 odsto. U prvih deset su bili Gomex sa više od dva odsto i Metro, Quattro, PerSu i Vero, koji svi imaju manje od dva odsto učešća na tržištu.\nTa slika će u nekom narednom periodu, kada se bude pravio izveštaj sa podacima iz ove i prethodne godine biti sigurno drugačija. Jedan razlog tome je širenje Amana na jug zemlje, sve veća prisutnost Aroma marketa u Beogradu, ali, pre svega, dolazak Lidla, koji je prema poslednjim procenama uzeo nekih osam odsto tržišta, za nijansu više nego što je KZK u svom izveštaju prognozirala nemačkom trgovinskom lancu (od pet do sedam odsto).\nU Lidlu za Danas kažu da su se temeljno pripremali kako bi na pravi način odgovorili potrebama potrošača Srbije i da se u tom smislu rezultat vidi.\n„Nastavićemo da širimo mrežu prodavnica i u narednoj godini, sa željom da budemo bliži većem broju stanovnika Srbije. Napominjemo da Lidl Srbija u ovom trenutku broji 37 prodavnica u 26 opština, i više od 1.800 zaposlenih,“ ističu u Lidlu Srbija.\n„Špar“ pripojen Amanu\nVest koju su domaći mediji prethodnih dana objavili da poznati trgovinski lanac Špar kupuje Aman, poslovodstvo ove firme sa sedištem u Surčinu demantovalo je istog dana. U Agenciji za privredne registre, međutim, postoje podaci o firmi Špar koja se bavila trgovinom na malo. Radi se o društvu sa ograničenom odgovornošću osnovanom 2013, sa sedištem na Zvezdari i u stopostotnom vlasništvu upravo Amana. Ta firma je, međutim, brisana iz registra jer je 2014. pripojena Amanu.\nširenje, Trgovinski lanciBeograd\nKorona virus: Stručnjaci najavljuju – sledi ubrzanje epidemije u Srbiji\nNovi podaci: U Srbiji 528 obolelih od korona virusa, osam preminulih\nIdea, Merkator i Roda vise nisu Agrokor vec novoregistrovana firma u vecinskom vlasnistvu Ruske drzavne banke – Zber.\n28. decembra 2019. u 06.26\nRoda,Merkator i Idea su i dalje delovi Agrokora.Ne postoji banka Zber već Sber koja je pred bankrotsvom u Srbiji jer ima nikakav promet zbig zelenaškog rada.Sber je deo upravljačkog tima u Konzumu.Pisati laži je kaźnjivo.\n28. decembra 2019. u 08.29\npotpuno je van pameti da dobro posluju! ne zna se ko više od koga laže.samo uđite u beogradske prodavnice merkator,velika roda ili ideju ,videćete da sada kada je udarno vreme kupovine, sve zvrlji bukvalno prazno čak i novi lidl koji uopšte nije jeftin! o najgoroj firmi na balkanu zvanoj aman suvišno je i pričati kao da je iz tadžikistana i to svi znaju ,higijena katastrofa a plate od 20000dinara mesečno! čista trgovačka prepucavanja!\n28. decembra 2019. u 17.12\nTačno je sve iz teksta, jer je roba u marketima sa trodupliranim cenama, otud i tolika zarada. Narod deru više nego u bilo kojoj zemlji!\n28. decembra 2019. u 08.31\nVeliki trgovinski lanci su ujedno i veliki manipulatori.Sve te blistave reklame koje gledamo svaki dan, su samo dimna zavesa iza koje su se krije veliko bogacenje raznih klanova.Razne filijale koje se otvaraju nose jako cesto samo ime cuvenih firmi,a pravno nisu vezane sa njima te se preko njih uzimaju ekstra profiti.S obzirom na to da se novac u trgovini hranom brzo obrce ova bransa je posebno pogodna za manipulacije.Prodaje i likvidacije ovih firmi su jako ceste a prave racunice niko nezna,ali ih narod placa.\n28. decembra 2019. u 10.39\nZakukace narod za malim domacim trgovcima ( i komsijskim radnjama ), kada za hleb budu palili kola pa odu u te markete i kupe pola stvari koja im ne treba, ili se baci zbog nagomilavanja. U Srbiji i dalje postoji neka konkurencija u maloprodaji, za razliku od tog Zapada, vidite samo Sloveniju gde postoje samo 3 igraca u maloprodaji……\n28. decembra 2019. u 22.25\nDa jadni Slovenci propadose samo tako. Ajd bre…\nČuli da je Vučić obećao plate od 900 € pa brže bolje u Srbiju da pokupe te novce.\n29. decembra 2019. u 17.13\nAman -katastrofa , neukusno , prljavo itd , Roda se u zadnje vrems „srozala“ jedino je Lidl koliko toliko normalan . Špar neće još izvesno vreme videti Srbiju jer naš narod nema para za Špar , nažalost .


Obuka "Izrada planova održive urbane mobilnosti"\nBIJELJINA,Etno Selo Stanišići, 26. jul 2018. god.- Savez opština i gradova Republike Srpske i saradnji sa GIZ ORF u okviru projekta „Održiva urbana mobilnost u jugoistočnoj Evropi“ za predstavnike gradova/opština organizovao je jednodnevnik trening/obuku na temu „izrade Plana održive urbane mobilnosti (POUM/SUMP). Trening je održan 26. jula 2018. godine u Bijeljini, Etno Selo Stanišići.\nCilj obuke je bio upoznavanje predstavnika gradova/opština sa konceptom održive urbane mobilnosti, koracima u izradi planova održive mobilnosti, iskustvima gradova iz regiona i Evrope u ovoj oblasti ali i dostupnim fondovima za oblast urbanog transporta. Predavači na obuci su renomirani stručnjaci za oblast održive urbane mobilnosti iz regiona.\nDogađaju prisustvovali predstavnici gradaova i opštine koji obavljaju poslove u vezi stambeno komunalnih poslova, prostornih i regulacionih planova i izvođenja putne infrastrukture. Pored predstavnika lokalnih zajednica događaju si prisustvovali predstavnici Društva prostornih planera u Republici Srpskoj koji su dali svoju podršku ovoj ali i narednim aktivnostima u ovoj oblasti.\nProjekat je regionalnog karaktera te se slične aktivnosti istovremeno provode i u zemljama okruženja.Ovo je jedna u nizu od obuka koje su održane na ovu temu u prethodna dva mjeseca u zemljama regije, a koje učestvuju u ORF-EE projektu Održive urbane mobilnosti u državama Jugoistočne Evrope (JIE). Obuke u regiji su održane u saradnji sa partnerskim mrežama i cilj im je ojačati kapacitete lokalnih institucija u domenu energetske efikasnosti i zaštite klime.


Održan petodnevni trening u organizaciji CARE International – BUDUCNOST – MD\nHome 2018 Novembar Održan petodnevni trening u organizaciji CARE International\nPredstavnice Udruženja građana „Budućnost“ su u periodu od 19. do 23. novembra učestvovale na petodnevnom treningu koji je za partnerske organizacije na Jahorini organizovao CARE International, u sklopu projekta koji finansijski podržava Češka razvojna agencija i CARE Češka.\nPrva dva dana bila su posvećena izradi biznis planova organizacija učesnica treninga, nakon čega su uslijedila predavanja na teme: gender integracije, finansijsko izvještavanje, standardi vezani za pitanja seksualnog uznemiravanja, te bezbjednost i sigurnost, ljudski resursi i procedure , kao i ugovori o privremenim i povremenim poslovima.\n„Ovom prilikom moramo pohvaliti donatora koji nam je omogućio konkretan trening praćen odličnim predavanjem, korisnim savjetima i smjernicama. Kada je u pitanju izrada biznis plana, predavač je kroz praktičan i teoretski dio treninga prenio svoje znanje, te pružio svu dokumentaciju koja nam je bila od pomoći. Ništa manje korisna nisu bila predavanja koja su se ticala finansija, gender integracija, ali i veoma osjetljive teme seksualnog uznemiravanja na poslu, na kojima smo jako mnogo naučile i sigurno je da ćemo naučeno pokušati primjenjivati i u vlastitom radu u mjeri u kojoj je to moguće“, rekle su predstavnice UG Budućnost.


Dan online - Drustvo: Šansa za razvoj - 2017-11-27\nDrustvo CRNA GORA PREDSTAVLJA APLIKACIJU ZA ČLANSTVO U EMBL Šansa za razvoj\nCrna Gora predstaviće naredne sedmice u Hamburgu aplikaciju za punopravno članstvo u Evropskoj laboratoriji za molekularnu biologiju (EMBL) i Evropskoj organizaciji za molekularnu biologiju (EMBO). Crnogorska delegacija, predvođena ministarkom nauke Sanjom Damjanović, učestvovaće na sastanku Savjeta EMBL i EMBC 27. i 28. novembra u Hamburgu, prenosi portal CdM. Član delegacije Danilo Mrdak rekao je da članstvo u navedenim organizacijama pruža velike mogućnosti za razvoj u ovim oblastima.\n– Samo članstvo bez našeg proaktivnog pristupa neće značiti mnogo, već ovo treba posmatrati kao pruženu priliku koju moramo iskoristiti. Primjena molekularne biologije i biotehnologije je veoma široka, a Crna Gora je trenutno na samom početku uvođenja ovih savremenih, prespektivnih oblasti. Daleko od toga da u ovom smislu do sada u Crnoj Gori nije rađeno ništa, ali je rađeno bazično – istakao je Mrdak.\nDodao je da se članstvom u EMBL-u pruža šansa „da se povežemo sa najboljim evropskim laboratorijama i timovima koji u njima rade kako bismo podigli nivo našeg znanja, ali i unijeli nešto od tih tehnika i tehnologija u naš istraživački prostor”.R.D.


Knjiga za vikend: Roman "Burna vremena" otkriva kako laž menja istoriju\nKnjiga za vikend: Roman “Burna vremena” otkriva kako laž menja istoriju\nDobitnik Nobelove nagrade za književnost, peruanski pisac Mario Vargas Ljosa, u poznim stvaralačkim godinama napisao je zasigurno jedan od svojih najboljih romana – „Burna vremena“.\nRoman “Burna vremena” govori o odnosimo Istoka i Zapada, interesima velikih sila i kompanija, čija je radnja smeštena u Gvatemalu. Što više odmičete u čitanju knjige, više ćete shvatati da sve ono što se nalazi između njenih korica zapravo može da ima veze i sa nama. Iako se dešava u dalekoj Latinskoj Americi.\nNa početku upoznajemo američku kompaniju „Junajted frut“. Ona će kasnije, preko američkih službi i kroz razne laži, a da bi zaštitila svoje poslovne interese, menjati istoriju na tlu Gvatemale. Američki ambasadori će se uplitati u unutarpolitička pitanja, učestvovati u svrgavanju državnika i postavljanju drugih…\nZatim upoznajemo i pukovnika Karlosa Kastilja Armasa. On je 1954. godine, uz finansijsku i logističku pomoć Sjedinjenih Američkih Država, izveo vojni udar. Upoznajemo i Hakoba Arbensa, do tog trenutka predsednika Gvatemale, koji je sprečen da sprovede agrarnu reformu. Sve uz lažne optužbe da radi za interese Sovjetskog Saveza.\nIstorijske ličnosti kao književni likovi\n„Zar je to bila demokratija koju su Ameri želeli u Latinskoj Americi? To li je demokratija koju je Ruzvelt u svojim govorima proklamovao kao „dobrosusedske odnose“ sa Latinskom Amerikom? Vojna diktatura u službi šačice latifundista i velikih američkih preduzeća? Zar su zato „sulfati“ bombardovali grad Gvatemalu i pobili i ranili desetine nedužnih“, pita se jedan od junaka ovog izvrsnog romana, koji je predstavljen kao „roman o laži koja je promenila istoriju“.\nNe hajući da se zameri političkim moćnicima, Mario Vargas Ljosa je, vešto pretvarajući istorijske ličnosti, kao što su Kastiljo Armas i Hakobo Arbens, u književne likove, napisao roman koji gotovo proročki upozorava na ono što nas čeka ako podlegnemo populizmu, medijskoj manipulaciji, mačizmu, autoritarnosti i reciklaži prevaziđenih političkih rešenja.\nPROČITAJTE JOŠ: Knjiga za vikend: Saznajte šta nam svako telo govori\nTagoviknjiga za vikend Laguna Mario Vargas Ljosa\nMiodrag Rudan o nastavku karijere: Za sada su sve opcije na stolu (Foto)\nNa prodaju dvosoban stan u širem centru Zrenjanina (Foto)\nPetnica kup: Plivačima Proletera 16 medalja, od toga pet zlatnih\nKulinarski saveti (2): Šta treba da uradite da bi hrana bila svežija i ukusnija\nMadresi predstavili još jednu novu pesmu, zove se “13. prase” (Video)\nProblem u Zrenjaninu predstavljaju postrojenja sa zastarelom tehnologijom\nKošarkaški klub Saragosa preneo naš tekst o Dinu Radončiću (Foto)\nBojan Mijatov napušta Zrenjanin, pred njim je novi profesionalni izazov\nVodotoranj u Ečki: Jedan od simbola sela se urušava


Održana treća sednica Predsedništva Stalne konferencije gradova i opština - podunavlje.info\nSMEDEREVO, 15. oktobar 2020 – Predsedništvo Stalne konferencije gradova i opština održalo je treću sednicu, kojoj je prisustvovao i gradonačelnik Smedereva Jovan Beč. Na sednici je, pored ostalog, razmatran Izveštaj generalnog sekretara o sprovođenju Akcionog plana SKGO za implementaciju Strateškog plana SKGO (2018-2021) za devet meseci 2020. godine, a najavljeno je i održavanja 48. skupštine SKGO.\nRazmatran je predlog inicijative za izmene i dopune Zakona o naknadama za korišćenje javnih dobara. Na prezentaciji je predstavljen pregled finansijskih kretanja u lokalnoj samoupravi u prvoj polovini 2020. Godine, a razmatrana je i Informacija o novim projektima – Projekat “Javne i privatne finansije za razvoj – Obezbeđivanje održivih lokalnih zajednica unapređivanjem procesa planiranja lokalnog razvoja u Republici Srbiji“ i Projekat „Podsticajno roditeljstvo kroz igru“.\nTema skupa bila je i međunarodna saradnja, u okviru koje su predstavljeni predlozi odluke o izmenama i dopunama Odluke o postupku i kriterijumima za utvrđivanje predloga članova i zamenika članova delegacije Republike Srbije u Kongresu lokalnih i regionalnih vlasti Saveta Evrope, kao i odluke o raspisivanju javnog poziva za kandidovanje članova i zamenika članova delegacije Republike Srbije u Kongresu lokalnih i regionalnih vlasti Saveta Evrope.\nNa sednici je predstavljena i Informacija o obnovi sastava delegacije SKGO u Političkom komitetu Saveta evropskih opština i regiona.\n04/12/2021, 8:13 am


Inovacije pokretač ekonomskog razvoja regiona - Nira Press\nPočetna » Inovacije pokretač ekonomskog razvoja regiona\nRegionalna ministarska konferencija o inovacijama – Innovation Talk 2018 održana je danas u Beogradu sa cilјem predstavlјanja najznačajnijih trendova u toj oblasti. Istaknut je značaj kreiranja povolјnog poslovnog i inovacionog ambijenta, naročito kroz povezivanje inovacionih aktera u regionu.\nSa konferencije o inovacijama – Innovation Talk 2018\nKonferencija je organizovana pod pokrovitelјstvom Kabineta ministra za inovacije i tehnološki razvoj, a ministar Nenad Popović ocenio je da je Beograd evropski centar ideja, kreativnosti i inspiracije za budući inovacioni razvoj Balkana i Evrope.\n“Inovacioni ekosistemi zemalјa u regionu postali su klјučni pokretači njihovog ekonomskog i društvenog razvoja. Želimo da zasnivamo budući razvoj naših privreda na novim tehnologijama, veštačkoj inteligenciji, robotici, virtuelnoj realnosti, blokčejnu, internetu stvari, big dejta analitici. Ali, u tome ne treba da zaboravimo značaj čoveka koji ove tehnologije pokreće i kome one služe. Budućnost pripada tom čoveku”, istakao je Popović.\nMartin Kern, direktor Evropskog instituta za inovacije i tehnologije, rekao je da Srbija i zemlјe regiona imaju veliki potencijal u oblasti inovacija i mogu mnogo toga da ponude. Situacija bi, prema njegovim rečima, bila još bolјa kada bi postojala bliža saradnja između zemalјa regiona po pitanju inovacija i inovacionog preduzetništva.\n„Postoji ogroman potencijal, ali ne radi se dovolјno na njegovom korišćenju, posebno u domenu nauke i istraživanja“, naveo je Kern i dodao da su sve zemlјe regiona u prethodnom peridu na tom polјu sprovodile reforme koje su dale dobre rezultate. Među najvažnijim temama iz oblasti tehnoloških inovacija bile su državne digitalne agende, četvrta industrijska revolucija (Industrija 4.0), tehnologije budućnosti – veštačka inteligencija, robotika, virtuelna realnost, blokčejn, big dejta, pametni gradovi, saradnja korporacija i startap kompanija i druge.\nEvropska komesarka za digitalno društvo i ekonomiju Marija Gabrijel rekla je da je uverena da je budućnost zemalјa regiona digitalna i dodala: „Danas moramo napraviti izbor: ili ćemo da iskoristimo mogućnosti koje nam digitalizacija nudi, ili ćemo stajati u mestu i gledati kako voz prolazi. Verujem da je ovaj izbor lak. Moramo reagovati zajedno.“\nGabrijel je naglasila da su upravo to ambicije Digitalne agende za Zapadni Balkan, te da je klјučno osigurati građanima regiona da u potpunosti iskoriste sve prednosti digitalne transformacije.